text:
18-nji aprelde hormatly Prezidentimiz Gurbanguly Berdimuhamedowyň Gazagystan Respublikasyna iki günlük döwlet sapary başlanýar, sapar türkmen Lideri tarapyndan özüniň gazagystanly kärdeşi Nursultan Nazarbaýewiň çagyrmagy boýunça amala aşyrylýar.
Milli Liderimiz Astana boljak ýokary derejeli duşuşygyň ähmiýetini belläp, onuň köptaraply hyzmatdaşlygyň mümkinçilikleriniň durmuşa geçirilmegine uly itergi berjekdigine, ikitaraplaýyn bähbitlere, şeýle hem ählumumy abadançylygyň bähbitlerine kybap gelýän hyzmatdaşlygyň täze möhüm derejesine çykarylmagyna ýardam etjekdigine ynam bildirdi.
Muňa iki ýurduň dürli derejedäki wekiliýetleriniň yzygiderli özara saparlary, iki döwletiň Baştutanlarynyň has ýygjamlaşan şahsy gatnaşyklary gönüden-göni ýardam berýär, bu gatnaşyklar hoşniýetlilik we ýokary ynam ýagdaýyna eýedir. Milli Liderimiziň 2013-nji ýylyň maý aýynda Gazagystan Respublikasyna bolan döwlet saparynyň hem-de dostlukly ýurduň Prezidenti Nursultan Nazarbaýewiň 2014-nji ýylyň dekabrynda Türkmenistana amala aşyran resmi saparynyň jemleri boýunça gazanylan ikitaraplaýyn ylalaşyklar däp bolan döwletara gatnaşyklarynyň yzygiderli çuňlaşdyrylmagyna kuwwatly itergi berdi.
Iki döwletiň halkara syýasatynyň möhüm meseleleri boýunça garaýyşlarynyň ýakyndygy ýa-da meňzeşdigi olaryň dünýä giňişliginde oňyn hyzmatdaşlyk etmegi üçin möhüm binýat bolup hyzmat edýär. Türkmenistan bilen Gazagystan ählumumy parahatçylygy hem-de durnuklylygy saklamak we goldamak, halkara terrorçylygyna, ekstremizme garşy durmak, ýaragsyzlanmak, Owganystandaky ýagdaýy kadalaşdyrmak ýaly ählumumy gün tertibiniň möhüm meseleleri boýunça meňzeş garaýyşlara eýedir. Biziň ýurtlarymyz iri halkara guramalarynyň we sebit düzümleriniň, hususan-da, Birleşen Milletler Guramasynyň, Ýewropada howpsuzlyk we hyzmatdaşlyk guramasynyň, Garaşsyz Döwletleriň Arkalaşygynyň çäklerinde ýakyn hyzmatdaşlyk edýärler.
Türkmenistan bilen Gazagystan giň ugurlar, şol sanda söwda-ykdysady ulgamynda, energetika we ulag-aragatnaşyk pudaklarynda, medeni-ynsanperwer gatnaşyklar ulgamynda netijeli hyzmatdaşlyk edýärler.
Iri bilelikdäki taslamalaryň amala aşyrylmagy işewür gatnaşyklaryň guralmagyna oňyn çemeleşmegiň aýdyň mysallarydyr. Häzirki wagtda türkmen tebigy gazynyň Hytaýa iberilýän halkara gaz geçirijisiniň gurluşygyny, Demirgazyk-Günorta ulag geçelgesiniň “altyn” halkasy bolan Gazagystan-Türkmenistan-Eýran demir ýoluny, sebit we halkara derejeli ulag-üstaşyr düzümleri şol taslamalaryň hatarynda görkezmek bolar.
Bilelikdäki işewürler maslahatlarynyň guralmagy, iki ýurtda geçirilýän ýarmarkalara we sergilere gatnaşylmagy söwda-ykdysady hyzmatdaşlygyň işjeňleşdirilmegine, işewür toparlarynyň wekilleriniň arasynda özara bähbitli ikitaraplaýyn gatnaşyklary ýola goýmaga ýardam berýär. Türkmenistan şu ýylyň 10-njy iýunyndan 10-njy sentýabry aralygynda Astana şäherinde geçiriljek “EKSPO2017” sergisinde bölümini ýaýbaňlandyrmagy meýilleşdirýär.
Türkmenistan bilen Gazagystany köp asyrlaryň dowamynda kemala gelen taryhy we medeni umumylyk ýakynlaşdyrýar. Iki ýurt däp bolan ynsanperwer gatnaşyklarynyň, şol sanda bilim, ylym hem-de amaly barlaglar, medeniýet we döredijilik alyşmalary ugry boýunça gatnaşyklaryň üstünlikli dowam etdirilmegine aýratyn ähmiýet berýärler.
Iki goňşy döwletleriň Baştutanlarynyň nobatdaky duşuşygy oňyn hyzmatdaşlygyň mundan beýläk-de okgunly ösdürilmegine we pugtalandyrylmagyna kuwwatly itergi berer.
Çeşme: TDH


c: text/html

text:
Türkmenistanyň Gurluşyk we binagärlik ministrliginiň Seýsmiki ýagdaýa durnukly gurluşyk YBI-y seýsmiki ýagdaýa durnukly gurluşygyň, gurluşyk materiallarynyň we inžener seýsmologiýasynyň ugrundaky düýpli we amaly barlaglary ýerine ýetirýän ýöriteleşdirilen ylmy-barlag edarasydyr.
İnstitutyň meseleleri – Türkmenistanyň sebitdäki aýratynlyklaryny hasaba almak bilen, gurluşygyň ugrundaky ylmy-barlag işlerini geçirmek, gurluşyk babatyndaky kadalaşdyryjy binýadyny kämilleşdirmek, şol sanda seýsmiki mikroetraplaşdyrmagyň kartalaryny işläp düzmek, gurulýan we ulanylýan desgalaryň seýsmika durnuklylygyna baha bermek, gurluşyk konstruksiýalaryny toprak suwlarynyň we dürli hilli topraklaryň zyýanly täsirinden goramak, ýerli çig mal esasly hereket edýän we täze gurluşyk materiallaryny işläp düzmek.
İnstitutyň gurluşy
İnstitutda ýedi sany ylmy-barlag barlaghanalary we bir býuro bar:
«Jaýlaryň we desgalaryň seýsmika çydamlylygy» barlaghanasy aşakdaky namalary taýýarlaýar:
- Seýsmikligi 9 we ondan hem uly bolan gurluşyk meýdançalarda gurluýan desgalara we binalara ýetirilýän seýsmiki täsiriň güýjini azaltmak maksady bilen emeli esasyň inženerlik taýýarlygy boýunça HÖDÜRNAMALAR
HÖDÜRNAMALARY işläp taýýarlamak üçin potratçy tarapyndan tabşyrylmaly resminamalar:
- Türkmenistanyň Milli seýsmiki etrapaşdyrma kartasyna laýyklykda seýsmikligi 9 we ondan hem uly bolan etraplarda ýerleşýän binalaryň we desgalaryň gurluşyk konstruksiýalarynyň tehniki ýagdaýynyň barlagynyň NETIJENAMASY
NETIJENAMANY işläp taýýarlamak üçin potratçy tarapyndan tabşyrylmaly resminamalar:
- Gurulýan desganyň hendeginiň düýbiniň ölçegleriniň we çuňlygynyň berlen Hödürnamalara we taslama çözgütlerine laýyk gelýänliginiň barlagynyň DELILNAMASY
Delilnamany işläp taýýarlamak üçin potratçy tarapyndan tabşyrylmaly resminamalar:
- Gurulýan desganyň üst ýüzleriniň örtgi plitalarynyň berkitme şaýlary boýunça NETIJENAMA
Netijenamany işläp taýýarlamak üçin potratçy tarapyndan tabşyrylmaly resminamalar:
«Topragyň barlagynyň inžener-geologiýa usullary» barlaghanasy aşakdaky namalary taýýarlaýar:
TEHNIKI HASABATY işläp taýýarlamak üçin potratçy tarapyndan tabşyrylmaly resminamalar:
BELLIK: Tehniki hasabaty taýýarlamak üçin gurluşyk meýdançasynda buraw we gözleg işleri ýerine ýetirilýär.
BELLIK: Netijenamany taýýarlamak üçin gurluşyk meýdançasynda statiki we dinamki zondirleme gözleg işleri ýerine ýetirilýär.
«Inžener seýsmologiýasy» barlaghanasy aşakdaky namalary taýýarlaýar:
NETIJENAMANY işläp taýýarlamak üçin potratçy tarapyndan tabşyrylmaly resminamalar:
«Gidroizolýasiýa we posa garşy gorag» barlaghanasy aşakdaky namalary taýýarlaýar:
- Gurluşyk desgasynda toprak bilen galtaşýan gurnawlaryň posa garşy we gidroizolýasiýa goragynyň taslamasyny düzmek we tehnologiýalary boýunça HÖDÜRNAMALAR
HÖDÜRNAMALARY işläp taýýarlamak üçin potratçy tarapyndan tabşyrylmaly resminamalar:
- Gidroizolýasiýa materiallarynyň fiziki-mehaniki synaglarynyň netijeleriniň BEÝANY
BEÝANy işläp taýýarlamak üçin potratçy tarapyndan tabşyrylmaly resminamalar:
- Ýylylykizolýasiýa materiallarynyň fiziki-mehaniki synaglarynyň netijeleriniň BEÝANY
BEÝANy işläp taýýarlamak üçin potratçy tarapyndan tabşyrylmaly resminamalar:
- Penopolistirol materiallarynyň fiziki-mehaniki synaglarynyň netijeleriniň BEÝANY
BEÝANy işläp taýýarlamak üçin potratçy tarapyndan tabşyrylmaly resminamalar:
- Gipsokarton listleriniň fiziki-mehaniki synaglarynyň netijeleriniň BEÝANY
BEÝANy işläp taýýarlamak üçin potratçy tarapyndan tabşyrylmaly resminamalar:
«Gurluşyk materiallarynyň häsiýetleriniň barlagy» barlaghanasy aşakdaky namalary taýýarlaýar:
- Semendiň fiziki-mehaniki we himiki-mineralogiki synaglarynyň netijeleriniň BEÝANY
BEÝANy işläp taýýarlamak üçin potratçy tarapyndan tabşyrylmaly resminamalar:
- Beton garyndysy üçin ulanylýan suwyň himiki analiziniň netijeleriniň BEÝANY
BEÝANy işläp taýýarlamak üçin potratçy tarapyndan tabşyrylmaly resminamalar:
- Demir magdanynyň himiki analiziniň netijeleriniň BEÝANY
BEÝANy işläp taýýarlamak üçin potratçy tarapyndan tabşyrylmaly resminamalar:
- Klinkeriň himiki analiziniň netijeleriniň BEÝANY
BEÝANy işläp taýýarlamak üçin potratçy tarapyndan tabşyrylmaly resminamalar:
- Çagylyň we çägäniň petrografiki analiziniň netijeleriniň BEÝANY
BEÝANy işläp taýýarlamak üçin potratçy tarapyndan tabşyrylmaly resminamalar:
- Daşyň, çagylyň we grawiniň fiziki-mehaniki synaglarynyň netijeleriniň BEÝANY
BEÝANy işläp taýýarlamak üçin potratçy tarapyndan tabşyrylmaly resminamalar:
- Awtomobil ýollarynyň, jaýlaryň we desgalaryň binýadynyň aşagyna düşelýän çäge-çagyl garyndysynyň (grawmassa) synaglarynyň netijeleriniň BEÝANY
BEÝANy işläp taýýarlamak üçin potratçy tarapyndan tabşyrylmaly resminamalar:
- Gurluşyk meýdançanyň teýgumunyň we yzyna gömülýän topraklarynyň agressiwligine bolan synagynyň BEÝANY
BEÝANy işläp taýýarlamak üçin potratçy tarapyndan tabşyrylmaly resminamalar:
«Beton we demirbeton» barlaghanasy aşakdaky namalary taýýarlaýar:
- Beton garyndysynyň düzümini seçip almak boýunça HÖDÜRNAMALAR
HÖDÜRNAMALARY işläp taýýarlamak üçin potratçy tarapyndan tabşyrylmaly resminamalar:
- Beton nusgalarynyň fiziki-mehaniki synaglarynyň BEÝANY
Beýany işläp taýýarlamak üçin potratçy tarapyndan tabşyrylmaly resminamalar:
- Gazbeton bloklarynyň nusgalarynyň fiziki-mehaniki synaglarynyň BEÝANY
Beýany işläp taýýarlamak üçin potratçy tarapyndan tabşyrylmaly resminamalar:
- Betonyň nusgalarynyň suwgeçirmezliginiň fiziki-mehaniki synaglarynyň BEÝANY
Beýany işläp taýýarlamak üçin potratçy tarapyndan tabşyrylmaly resminamalar:
- Beton nusgalarynyň aýaza durnuklylygynyň fiziki-mehaniki synaglarynyň BEÝANY
Beýany işläp taýýarlamak üçin potratçy tarapyndan tabşyrylmaly resminamalar:
- Gurluşyk konstruksiýalaryndan alnan (kern) beton nusgalarynyň fiziki-mehaniki synaglarynyň BEÝANY
Beýany işläp taýýarlamak üçin potratçy tarapyndan tabşyrylmaly resminamalar:
BELLIK: Beýan gurluşyk meýdançasyna gidilip gurluşyk konstruksiýalardan ýörite enjam bilen alnan kernleri synagdan geçirilenden soň taýýarlanylýar.
- Gurluşyk konstruksiýalarynyň betonynyň sklerometriki synaglarynyň BEÝANY
Beýany işläp taýýarlamak üçin potratçy tarapyndan tabşyrylmaly resminamalar:
- Armatur poladynyň nusgalarynyň fiziki-mehaniki synaglarynyň BEÝANY
Beýany işläp taýýarlamak üçin potratçy tarapyndan tabşyrylmaly resminamalar:
- Diwar daşlarynyň (bloklarynyň) nusgalarynyň fiziki-mehaniki synaglarynyň BEÝANY
Beýany işläp taýýarlamak üçin potratçy tarapyndan tabşyrylmaly resminamalar:
Beýany işläp taýýarlamak üçin potratçy tarapyndan tabşyrylmaly resminamalar:
- Keramzit daşynyň fiziki-mehaniki synaglarynyň BEÝANY
Beýany işläp taýýarlamak üçin potratçy tarapyndan tabşyrylmaly resminamalar:
- Jaýlaryň we binalaryň üst ýüzüne goýulýan plitalaryň (mermer we granit) fiziki-mehaniki synaglarynyň BEÝANY
Beýany işläp taýýarlamak üçin potratçy tarapyndan tabşyrylmaly resminamalar:
4sm х 16sm – 12sany,
10sm х 10sm- 2sany.
(nusgalaryň ýüzünde desganyň we potratçynyň ady hem-de getirilen ýurdy ýazylgy bolmaly).
- Keramiki plitalaryň (kafel) fiziki-mehaniki synaglarynyň BEÝANY
Beýany işläp taýýarlamak üçin potratçy tarapyndan tabşyrylmaly resminamalar:
4sm х16sm – 20 sany,
Pol üçin plitalar Üç sany bütin plita
4sm х 16sm – 20sany,
7sm х 7sm- 10sany.
- Granit bordýur daşynyň fiziki-mehaniki synaglarynyň BEÝANY
Beýany işläp taýýarlamak üçin potratçy tarapyndan tabşyrylmaly resminamalar:
«Asfalt materiallary» barlaghanasy aşakdaky namalary taýýarlaýar:
- Binalaryň we desgalaryň üçegini gurnamak boýunça HÖDÜRNAMALAR HÖDÜRNAMALARY işläp taýýarlamak üçin potratçy tarapyndan tabşyrylmaly resminamalar:
- Ýol üçin nebit bitumlaryň we gurluşyk üçin nebit bitumlaryň synaglarynyň BEÝANY
Beýany işläp taýýarlamak üçin potratçy tarapyndan tabşyrylmaly resminamalar:
- Posa garşy we gidroizolýasion bitum-emulsiýaly mastika (pasta) synaglarynyň BEÝANY
Beýany işläp taýýarlamak üçin potratçy tarapyndan tabşyrylmaly resminamalar:
- Asfaltbeton garyndylarynyň we asfaltbeton kernleriniň synaglarynyň BEÝANY
Beýany işläp taýýarlamak üçin potratçy tarapyndan tabşyrylmaly resminamalar:
- Asfaltbeton garyndylary üçin jyglym daş, çagylyň we çägäniň synaglarynyň BEÝANY
Beýany işläp taýýarlamak üçin potratçy tarapyndan tabşyrylmaly resminamalar:
- Üçegiň suw geçirmezliginiň barlag işleri boýunça DELILNAMA
Delilnamany işläp taýýarlamak üçin potratçy tarapyndan tabşyrylmaly resminamalar:
- Töweregi abadanlaşdyryş barlag işleri boýunça DELILNAMA
Delilnamany işläp taýýarlamak üçin potratçy tarapyndan tabşyrylmaly resminamalar:
«Informatika» býurosy namalary hasaba alyş we goýberiş işlerini ýerine ýetirýär.
(resminamalar sagat 15:00 dan soň berilýär, habarlaşmak üçin tel. 34-35-29)
©Seýsmiki Taýdan Durnukly Gurluşygyň Ylmy-Barlag Instituty

robotstxt: allowed

filter: keep


text:
HPG Türkmenistan bilen hyzmatdaşlyga oňyn garaýar
Üstümizdäki aýyň 1-8-Y aralygynda Türkmenistana iş saparyny guran Halkara Pul Gaznasynyň wekiliýeti, sapar barada habarnama taýarlady
HPG-nyň habarnamasynda: makroykdysady çaklamalar, maliýe we ösüş boýunça hökümetiň özgertmelerini goldamaga taýar” diýilýär.
Halakra Pul Gaznasynyň resmi internet sahypasynda çap edilen habarnama göra; gaznanyň wekiliýetiniň seljermeleriniň çaginde Türkmenistanyň ykdysady dolanşygynyň wekilleri, hususy pudagyň wekilleri, maliýe edaralarynyň ýolbaşçylary we alymlar bilen duşuşyklar geçirildi.
Habarnamada Türkmenistanyň ykdysadyýetiniň esasy ugruny emele getirýän tebigy gazyň we nebitiň nyrhynyň aşaklandygyna garamazdan ykdysadyýetiň makroykdysady deňagramlyklara utgaşykly bolmagynda galýandygy nygtalýar.
Türkmenistanyň Prezidenti tarapyndan oktýabr aýynda tassyklanan 2018-2024-nji ýyllaryň aralygyndaky döwür üçin ösüş maksatnamasyna-da üns çekilýän habarnamada, maksatnamanyň; bazar ykdysadyýeti boýunça özgertmeleri uzak möhletli durnuklaşdyrmak we birsydyrgyn ösüşi höweslendirmek heme-de çuňlaşdyrmak üçin möhüm pursatlary özünde jemleýändigi beýan edilýar.
Döwlet eýeçiligindäki edaradyr-kärhanalaryň özgerdilmegi, hususylaşdyrmanyň höweslendirilmegi baradaky tekliklere orun berilýän HPG-niň habarnamasynda; tebigy gaz boýunça täze taslamalaryň ulanmaga berilmeginiň ykdysady ösüşi güýçlendirjekdigi nygtalýar.
Habarnamanyň ahyrynda HPG-niň hökümetiň özgertmelerini goldamaga, salgyt, býujet, pul-karz syýasatlary boýunça hyzmatdaşlyk etmäge taýardygy beýan edilýär.
Türkmenistanyň HPG bilen gaýsydyr bir karz ylalaşygy ýok.


text:
13-nji sentýabrda Olimpiýa şäherçesinde Türkmenistanyň Döwlet baýdagyny we Aziýanyň Olimpiýa Geňeşiniň baýdagyny galdyrmak dabarasy boldy. Şeýle hem baýdak meýdançasynda Oýunlara gatnaşyjy ýurtlaryň Baýdaklary galdyryldy. Olimpiýa şäherçesinde Türkmenistanyň Döwlet baýdagynyň we Aziýanyň Olimpiýa Geňeşiniň baýdagynyň galdyrylmagy mynasybetli geçirilen dabaralara hökümet agzalary, Ýapyk binalarda we söweş sungaty boýunça V Aziýa oýunlaryna taýýarlyk görmek boýunça Ýerine ýetiriji komitetiň, Sport baradaky döwlet komitetiniň, Türkmenistanyň sport federasiýalarynyň, köpçülikleýin habar beriş serişdeleriniň we-killeri, ýurdumyzyň milli ýygyndy toparynyň agzalary, daşary ýurtly hyzmatdaşlar we ýurdumyzyň myhmanlary gatnaşdylar.
Özboluşly many-mazmuna beslenen sanlaryň sazlaşygy bu dabaranyň çuňňur ähmiýetini alamatlandyrdy: baýdaklary galdyrmak dabarasy 17 sagat 17 minutda hem-de 777 türgeniň gatnaşmagynda geçirildi. Dabara Ýapyk binalarda we söweş sungaty boýunça V Aziýa oýunlarynyň Ýerine ýetiriji komitetiniň ýolbaşçysynyň giriş sözi bilen açyldy. Dabaralar ajaýyp türkmen paýtagtyna, ab-raýly halkara ýaryşlaryny kabul edýän şäherimize bagyşlanan aýdym-sazly çykyşlar bilen utgaşdy. Ýurdumyzda ilkinji gezek ge-çirilýän şeýle bäsleşikde geçiriljek ýaryşlary dünýä metbugatyna gyzgyny bilen ýetirjek metbugat işgärlerine söz berýäris.
Filip Jon Minşull, Angliýa, teswirleýji
Meniň Türkmenistana ilkinji gezek gelşim. Özüm britaniýaly bolsam-da, köp ýyldan bäri Ispaniýada ýaşaýaryn. Türkme-nistan hem edil Ispaniýa ýaly güneşli ýurt. «Aşgabat 2017» oýunlarynda sportuň göreş görnüşini teswirlemäge geldim. Dünýäniň 50 töweregi ýurdunda bolup, halkara bäsleşikleriniň ählisinde diýen ýaly ýeňil atletika sportuny teswirledim. Türkmen halkynyň myhmansöýerligini bu ýurda ilkinji aýak basan pursadyňdan duýmak bolýar. Bäsleşiklerde türkmen türgenlerine üstünlik arzuw edýärin.
Fransisko Fernandez, Ispaniýa, habarçy
Men türkmen paýtagtyna ilkinji gezek geldim. Güneşli ýurtda ýaşaýan türkmen halkynyň örän dostana häsiýeti bar. Şol sebäpli halkyňyz bilen gysga wagtda sözüň alşyp gidýär. Şäheriň arassalygy, jaýlaryň gözelligi ýat ýurtdan gelen adamyň ünsüni şobada özüne çekýär. Her halkyň öz gowy görýän haýwany bolýar. Meniň ünsü-mi çeken türkmen halkynyň aty we adamyň wepaly dosty iti gowy görýänligi boldy. «Aşgabat 2017» oýunlarynyň şekilinde hem alabaýyň, sport oýunlarynyň nyşa-nynda bolsa bedewiň şekiliniň bolmagy bu milletiň adamyň ýakyn dostlary hasaplanýan bu jandarlara nähili sarpa goýýandygyny alamatlandyrýar.
Maýa Ýazmyradowa, Türkmenistan, teswirleýji.
Dünýä halklarynyň hakydasynda hemişelik galjak sport baýramçylygyna meýletinçi-teswirleýjiler hem taýýarlandy. Bu ugurda ola-ra hünärmen mugallymlar we sport žurnalistleri okuw sapaklaryny geçdiler. Sport teswirleýjisi hökmünde biz üçin öz döwletiňde geçi-rilýän iri sport ýaryşlaryny göni ýaýlymda teswirläp, tomaşaçylara ýetirmek uly bagt. Ýapyk binalarda we söweş sungaty boýunça V Aziýa oýunlarynyň ýokary guramaçylykly geçirilmegi üçin edilýän işler onuň üstün-likli geçmegini üpjün eder we döwletimiziň halkara abraýyny has-da belende galdyrjak wakalaryň biri bolup taryha girer.
- Sowda
- •
- 18.09.2017
13-nji sentýabrda Olimpiýa şäherçesinde Türkmenistanyň Döwlet baýdagyny we Aziýanyň Olimpiýa Geňeşiniň baýdagyny galdyrmak dabarasy boldy. Şeýle hem baýdak meýdançasynda Oýunlara gatnaşyjy ýurtlaryň Baýdaklary galdyryldy. Olimpiýa şäherçesinde Türkmenistanyň Döwlet baýdagynyň we Aziýanyň Olimpiýa Geňeşiniň baýdagynyň galdyrylmagy mynasybetli geçirilen dabaralara hökümet agzalary, Ýapyk binalarda we söweş sungaty boýunça V Aziýa oýunlaryna taýýarlyk görmek boýunça Ýerine ýetiriji komitetiň, Sport baradaky döwlet komitetiniň, Türkmenistanyň sport federasiýalarynyň, köpçülikleýin habar beriş serişdeleriniň we-killeri, ýurdumyzyň milli ýygyndy toparynyň agzalary, daşary ýurtly hyzmatdaşlar we ýurdumyzyň myhmanlary gatnaşdylar.


text:
Türkmen talyplarynyň halkara ders bäsleşiklerinde gazanan nobatdaky üstünligi
Türkmen talyplary Eýran Yslam Respublikasynyň Hemedan şäherinde geçirilen talyplaryň matematika boýunça 16-njy, himiýa boýunça 8-nji hem-de statistika boýunça 2-nji halkara bäsleşiginde üstünlikli çykyş etdiler.
2015-nji ýylyň 15-19-njy awgusty aralygynda guralan ders bäsleşiklerine Eýran Yslam Respublikasyndan, Russiýa Federasiýasyndan, Germaniýa Federatiw Respublikasyndan, Hindistan Respublikasyndan, Yrakdan, Omandan, Şri-Lankadan, Türkmenistandan jemi 60-dan gowrak zehinli talyplar gatnaşdy. Biziň ýurdumyza Magtymguly adyndaky Türkmen döwlet uniwersitetiniň, Türkmen döwlet ykdysadyýet we dolandyryş institutynyň talyplary wekilçilik etdiler.
Matematika boýunça 16-njy halkara ders bäsleşiginde Magtymguly adyndaky Türkmen döwlet uniwersitetiniň matematika fakultetiniň 3-nji ýyl talyby Pälwan Agamyradow, himiýa boýunça 8-nji halkara ders bäsleşiginde bolsa şu uniwersitetiň himiýa-biologiýa fakultetiniň 3-nji ýyl talyby Eziz Naryýew bürünç medallara mynasyp boldular. Toparlaýyn bäsleşikde Türkmen döwlet ykdysadyýet we dolandyryş institutynyň talyplary statistika boýunça halkara ders bäsleşiginde 2-nji orny, Magtymguly adyndaky Türkmen döwlet uniwersitetiniň himiýa-biologiýa fakultetiniň talyplary bolsa himiýa boýunça 3-nji orny eýelediler.


text:
Hormatly Prezidentimiz Gurbanguly Berdimuhamedow milli ykdysadyýetimiziň ähli pudaklaryny hem-de durmuş ulgamlaryny informatizasiýalaşdyrmak ulgamynda döwlet syýasatynyň esasy wezipelerini kesgitläp, halkara hyzmatdaşlygy we bu ulgamda daşary ýurtlaryň esasy kompaniýalarynyň hem-de guramalarynyň tejribesini peýdalanmagy ilkinji orna çykarýar.
Dünýäniň iň iri maglumat tehnologiýalary korporasiýalarynyň biri bolan “Microsoftyň” Türkmenistanda resmi wekilhanasyny açmak barada 2015-nji ýylyň awgustynda kabul eden çözgüdi kompaniýanyň bilermenleri tarapyndan ýurdumyzyň okgunly ösýän bazarynyň geljegine geçirilen deslapky seljermelere hem-de berlen ýokary baha, bu bazarda ýokary tehnologiýaly netijeli çözgütlere isleg bildirilişine esaslandy.
Munuň özi milli ykdysadyýetimiziň durnukly ösüşi, milli Liderimiziň döwrebaplaşdyrylan ylmy-tehniki, ulag we senagat strategiýasy babatda iri möçberli taslamalaryň durmuşa geçirilişi bilen baglanyşyklydyr. Maglumat tehnologiýalar bazarynyň ösüşiniň beýleki bir ýagdaýy ilatyň girdejileriniň ýokarlanmagyndan ybarat boldy.
Aşgabatda edarasynyň açylmagy bilen kompaniýa buýrujylary we hyzmatdaşlary iň täze maglumat tehnologiýalary babatda bilim bermek, türkmenistanlylary öňdebaryjy programma üpjünçiligi bilen tanyşdyrmak, esasy pudaklaryň innowasion ösüşini goldamak boýunça işini işjeňleşdirdi.
Kompaniýa bilim ulgamynda milli Liderimiz tarapyndan başy başlanan özgertmeleri öňe ilerletmekde goşant goşmaga çalşyp, bilim berlişini kämilleşdirmäge, ulgama täze çemeleşmeleri we usullary ornaşdyrmaga ýardam berýär.
Hormatly Prezidentimiz Gurbanguly Berdimuhamedow 17-nji martda geçirilen Ministrler Kabinetiniň mejlisinde jemgyýeti informatizasiýalaşdyrmak meselelerini gozgap, şunuň bilen baglylykda, kiçi ýaşly mekdep okuwçylaryndan başlap, ýaş nesilleriň kompýuter sowatlylygyny güýçlendirilen depginde özleşdirmeginiň zerurdygyny aýratyn belledi.
Maglumat tehnologiýalary pudagyny üstünlikli ösdürmek üçin ýurdumyzda toplumlaýyn çemeleşme, şol sanda hünärmenleri taýýarlamak zerurdyr. “Microsoft” kompaniýasy Türkmenistanyň degişli ugurly ýokary okuw mekdepleriniň okuw maksatnamasyna öňdebaryjy programma önümleriniň: Windows Azureniň bulutly serişdesiniň, Microsoft Visual Studio hem-de önümçiligiň dolandyrylyşyny has-da işjeňleşdirmäge we gowulandyrmaga kömek edýän ulgam bolan Microsoft Dynamics programma üpjünçiligini we goşundylaryny döretmek üçin toplumyň öwrenilmegini ornaşdyrmagy teklip edýär. Innowasion tehnologiýalara elýeterlilige eýe bolup, geljekki hünärmenler olary öz alyp barýan işlerinde peýdalanyp bilerler hem-de ýurdumyzyň durmuş we ykdysady ösüşine gatnaşmaklarynyň netijeliligini ýokarlandyrmagy başararlar.
Sport ulgamy hyzmatdaşlyk etmegiň ýene-de bir möhüm ugrudyr. Aýratyn-da, şu ýylyň sentýabrynda Aşgabatda uly möçberli çäre bolan Ýapyk binalarda we söweş sungaty boýunça V Aziýa oýunlarynyň geçiriljekdigini nazara alanyňda, bu ugur aýratyn möhümdir. Kompaniýa özüniň programma önümlerini peýdalanmak arkaly paýtagtymyzyň Olimpiýa şäherjiginiň düzümlerini guramaga gatnaşýar.
“Microsoftyň” programma çözgütleriniň 2014-nji ýylda Soçide Olimpiada hem-de “Baku Games 2015” Ýewropa oýunlary geçirilende peýdalanylandygyny bellemek gerek. Kompaniýa dürli döwletleriň hökümetleri bilen hyzmatdaşlyk etmekde uly tejribä eýedir hem-de häzirki günde özüni Türkmenistanyň geljegi uly we ygtybarly hyzmatdaşy hökmünde görkezýär.
2016-njy ýylyň sentýabr aýynda onuň diwarlygy maglumat tehnologiýalary hyzmatlarynyň prowaýderlerini hem-de sarp edijilerini özünde birleşdirýän Telearagatnaşyk, telemetriýa, habar beriş tilsimatlarynyň we teleradioýaýradyş enjamlarynyň “Türkmentel” 10-njy halkara sergisinde görkezildi. Onda täze programma önümleri çykaryldy.
Kompaniýa öňdebaryjy IT-tehnologiýalaryny peýdalanmak boýunça okuw maslahatlaryny hem yzygiderli geçirýär. Şu ýylyň martynda Aşgabatda kompaniýanyň guran okuw maslahatynda dürli derejedäki dolandyryş düzümleriniň netijeli iş dolanyşygyny üpjün etmek üçin O365 iň täze programma üpjünçiligi görkezildi. Mundan başga-da, ýurdumyzda ösdürilmegine uly ähmiýet berilýän telekeçiligi goldamak babatda kompaniýa dürli maslahat beriji taslamalaryny işläp taýýarlaýar, diňe standart önümleri däl-de, eýsem, işewür çärelerini guramak boýunça ýörite işleri hödürleýär.
Bikanun programma üpjünçiliginiň ýaýradylmagyny azaltmaga gönükdirilen öňüni alyş çäreleri hem möhüm bolup durýar. Belli bolşy ýaly, birugsat programma önümleri ulanýanlar üçin uly töwekgelçilik döredýär. Bu ýerde gürrüň maliýe galplygyna, maglumatlaryň ýitmegine, gizlinligiň bozulmagyna, şeýle hem IT ulgamlarynyň bozulmagyna getirmäge ukyply içaly maksatnamalar we wiruslar hakynda barýar.
Kompaniýa maslahatlary, korporatiw kiberhowpsuzlygy boýunça “tegelek stollary” yzygiderli geçirmek boýunça türkmen kärhanalaryna we guramalaryna maslahat beriji kömegi etmek bilen, “Microsoft” önümlerini oturtmagy teklip edýär. Olar düýpli tehniki, maliýe zyýanyny ýa-da hukuk töwekgelçiligini döredip biljek birugsat we zyýanly programmalaryň ornaşdyrylmagyny yzarlamaga mümkinçilik berýär.
Türkmenistanyň kanunçylyk derejesinde awtorlyk hukuklaryny goraýandygyny bellemek gerek. Munuň özi dünýä giňişliginde ygtybarly hyzmatdaş hökmünde ýurdumyzyň abraýyny we milli ykdysadyýetiniň bäsleşige ukyplylygyny goldamak bilen gös-göni baglydyr.
2012-nji ýylda “Awtorlyk hukugy we garyşyk hukuklar hakynda” Türkmenistanyň Kanuny kabul edildi. Ol ylym, edebiýat we sungat eserlerini döretmek hem-de peýdalanmak (awtorlyk hukugy) ýerine ýetirmek, fonogrammalary we wideogrammalary, gepleşikleri guramak (garyşyk hukuklar) bilen baglylykda ýüze çykýan gatnaşyklary düzgünleşdirýär. 2016-njy ýylda ýurdumyz edebi we çeper eserleri goramak boýunça Bern konwensiýasyna goşuldy.
Bu halkara namasy daşary döwletlerde awtorlaryň bähbitleriniň goralmagyny üpjün edýär hem-de Intellektual eýeçiligiň bütindünýä guramasy tarapyndan kadalaşdyrylýar. Ylmy, tehniki ösüşiň intellektual işiň düýbünden täze netijeleriniň, has takygy, kompýuter programmalarynyň, maglumatlar binýadynyň we beýlekileriň döremegine getirmegi, ýola goýlan halkara hukuk tejribesine laýyklykda, kompýuter programmalary hem edil edebi eserler ýaly goralýar.
Maglumat tehnologiýalary senagatynyň ýokary depginler bilen ösmegi üçin şertleriň tutuş toplumy zerurdyr. Birinjiden, bu ykdysadyýetiň durnukly ösmegidir. Durnukly depginlerini saklaýan türkmen ykdysadyýetiniň ösüş depginleri ýurdumyzda IT bazarynyň ösmegine oňyn täsirini ýetirýär. Ikinjiden, statistik maglumatlar ilatyň jan başyna düşýän kompýuterleriň sanynyň, Internet ulanyjylaryň, ykjam telefonlaryň yzygiderli artýandygyna şaýatlyk edýär.
Häzir ýurdumyzda hormatly Prezidentimiz Gurbanguly Berdimuhamedowyň başyny başlan döwlet maksatnamalarynyň çäklerinde daşary ýurtlardan getirilýän harytlaryň ornuny tutýan önümleriň önümçiligini ýola goýmak boýunça işler alnyp barylýar. Ýakyn geljekde ýurdumyzda kompýuterleriň köpçülikleýin önümçiligi ýola goýlar. Munuň özi Türkmenistanda maglumatlar tehnologiýalary pudagynyň sazlaşykly ösmegine ýardam eder.


text:
«Türkmengaz» döwlet konserniniň «Türkmengazburawlaýyş» müdirliginiň burawçylary Mary welaýatyndaky ägirt uly «Galkynyş» gaz käninde 8 sany guýuda buraw işlerini tamamladylar.
Hususan-da, müdirligiň burawçylary №70 belgili ulanyş guýusyny üstünlikli burawladylar. Şatlyk Jumaýewiň ýolbaşçylygynda geçirilen işleriniň netijesinde tebigy gazyň senagat ähmiýetli akymy alyndy.
«Türkmengaz» döwlet konserniniň Tebigy gazyň ylmy-barlag institutynyň hünärmenleri guýuda hasaplaýyş işlerini geçirdiler. Netijede guýynyň mümkin bolan gündelik debiti kesgitlenildi.
Häzirki wagtda müdirligiň guýularynda synag işleri geçirilýär.
Mundan başga-da, müdirligiň hünärmenleri «Galkynyş» känindäki 110-njy, 262-nji, 264-nji we 301-nji guýularda buraw işlerini alyp barýarlar.


text:
19-22-nji iýunda Aşgabatda “Ýyldyz” myhmanhanasynda ÝHHG-niň Aşgsbatdaky merkeziniň gurnamagynda “Ýaş habarçynyň tomusky mekdebi “ atly okuw seminary geçirilýär. Okuw sapagyna ýurduň dürli sebitlerinden metbugat hem-de elektron, teleradio habar beriş serişdeleriniň, Türkmenistanyň ýokary okuw mekdepleriniň žurnalistika hünäriniň mugallymlaryndan 30-dan gowrak wekil gatnaşýar.
Okuw sapagynyň maksatnamasyna amaly sapaklar girizildi. Olaryň dowamynda gatnaşyjylar žurnalistik etika degişli okuw mysallary maslahatlaşdylar, interwýu gurnamakda we multimedia reportažynyň ssenariýesini ýazmakda türgenleşdiler.
Dört günlük okuw sapagynyň dowamynda žurnalistler multimedianyň ösmegi netijesinde media gurşawdaky üýtgeşmeler, şeýle-de häzirki zaman maglumatlar jemguýetinde žurnalistleriň orny dogrusynda pikir alyşdylar.
Şweýsariýadan we Ukrainadan gelen halkara bilermenleri žurnalistik reportažlaryň bölümlerini, gurluşyny we wezipelerini jikme jik beýan etdiler. Multimedia habarlar materialyny taýýarlamagyň we maglumatlaryň dürli ugurlarda ýaýradylyş aýratynlyklaryna üns çekdiler.
Okuw sapaklaryny Şweýsariýadan Aleksandr Ştark hem-de Ukrainadan Ýewgen Glibowiskiý alyp barýar.
ÝHHG-niň Aşgabatdaky merkezi kabul edýän ýurduň HBS ulgamyny ösdürmeklige ýardam etmegiň çäklerinde gurnaldy.


text:
Ýakynda «Zähmeti goramak sagdyn we howpsuz iş şertleriniň girewidir» diýen at bilen Bäherden etrabynyň çäginde ýerleşýän edara-kärhanalarda: Beýik Saparmyrat Türkmenbaşy adyndaky Ýüplük hem-de Dokma fabriklerinde, Bäherden etrabyndaky «1-nji Göçmesuwgurluşyk» önümçilik birleşiginde, «Tehniki hyzmat ediş» kärhanasynda, «Kelete» sement zawodynda we «Bäherden» sement zawodynda çäreler geçirildi.
Olarda zähmeti goramak boýunça kadalaryň we düzgünleriň berjaý edilişi, her bir iş ornunda zähmeti goramagyň degişli talaplaryna laýyk gelýän guramaçylyk-tehniki sanitariýa-arassaçylyk, bejeriş-öňüni alyş, dikeldiş we howpsuz zähmet şertleriniň üpjün edilişi, zähmeti goramak boýunça gollanmalaryň göwnejaý ýöredilişi, önümçilikde hadysalaryň we hünär keselleriniň öňüni almak boýunça geçirilýän işler dogrusynda giňişleýin gürrüň berildi.
Çärä gatnaşanlar ýurdumyzda amala aşyrylýan beýik işleriň sakasynda duran hormatly Prezidentimiziň janynyň sag, il-ýurt bähbitli beýik işleriniň elmydama rowaç bolmagyny arzuw etdiler.
Döwletnazar BABANAZAROW,
Türkmenistanyň Kärdeşler arkalaşyklarynyň Ahal welaýat Bäherden etrap birleşmesiniň esasy hünärmeni.


text:
Türkmenistanyň prezidenti Gurbanguly Berdimuhamedow 23- nji iýulda dynç alyşdan gelip, wideoşekilli iş maslahatyny geçirdi we onuň dowamynda ýurtda Türkmenistanyň Döwlet, hukuk we demokratiýa institutyny döretdi. Bu täze institut Türkmenistanyň prezidentiniň ýanyndaky Demokratiýa we adam hukuklary baradaky Türkmen milli institutyny hem-de Türkmenis...
Awtor:
nazaroff
(Talyp)
|
Kategoriýa: Ylym Bilim |
24.07.2018 16:32
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#177)


text:
Himiki reaksiýa
Himiki reaksiýa düşünjesine dürli hili kesgitleme bermek bolar.
Bir ýa-da birnçe maddalaryň arasynda düzüminiň üýtgemegi bilen bolup geçýän hadysalara himiki reaksiýa diýilýär[üýtget | edit source]
- Bu kesgitleme ylymda himiki reakiýa düşünjesine berilen ilkinji kesgilemeleriň biri bolup durýar.
Iki we ondan köp madallaryň aktiw bölejikleriniň arasynda täze bölejikleriň(atomlaryň ,ionlary,molekulalaryň,adikallaryň) emele gelmegi bilen bolup geçýän elementar aktlara himiki reaksiýa diýilýär[üýtget | edit source]
- Molekulýar fizika we himiki termodinamika ýaly ylymlaryň ösmegi bilen, himiki reakiýalara molekulýar nukdaý nazardan seredilip başlanypdyr.Eksperemental barlaglar esasynda (M Bodenşteýn,Makswel-Bolsman,S.Arrenius, H.Lindeman ) himiki reaksiýalar, maddalaryň diňe aktiw bölejikleriniň arasynda geçýänligi anyklanylýar,ýagny islendik bir reaksiýanyň geçmekligi üçin molekulalaryň öňünde energetik päsgelçilik ýüze çykýar.diňe şol päsgelçiligi ýeňip geçmäge ýeterlik energiýasy(çaknyşma nukdaý nazarynda kinetik energiýa) bolan molekulalar reagirleşip bilýärler.Bu energetik päsgelçilige reaksiýanyň akwileşme energiýasy diýilýär we bu päsgelçiligi ýeňip geçmäge ýeterlik eneriýgiýasy bolan molekulalara aktiw molekulalar diýilýär.Täze bölejikleriň emele gelmegine eltýän aktiw bölejikleriň arasyndaky effektiw(netijeli) çaknyşma elementar akt diýilýär:
Molekulalarda we ionlarda öňki himiki baglanşaklyryň üzülmegi we täze himiki baglanyşyklaryň emele gelmegi bilen(käbir birleşme reaksiýalarda diňe täze himiki baglanyşygyň emele gelmegi-meselem amiak molekulasyndan ammoniý kationynyň emele gelşi) bolup geçýän hadysalara himiki reaksiýalar diýilýär:[üýtget | edit source]
Görnüşi ýaly bu kesgitlemede effektiw elementar aktlaryň nähili geçýändigini umumylykfa düşündirilýär.
- Atomyň gurluşy,kwant mehnaikanyň ösmegi we himiki baglanyşyklaryň häzirki zaman ylmy nazaryýetleriniň açylmagy bilen himiki reaksiýa düşünjesine has takyk berilen kesgitleme
Himik reaksiýalar reaksiýa gatnaşýan maddalaryň agregat ýagdaýlary, sistemany düzýän kompanentleriň fazalar araçägi, reaksiýa gatnaşýan maddalaryň tipi boýunça,geçýän mehanizmi,energetik effekti,ugry, özakymlylygy ,onümiň çykymy we onümiň selektiwligi(seçilip alynmaklyk derejesni) boýunça birnäçe toparlara bölünýärler.
- Fazalar araçägi boýunça reaksiýalar gomogen we geterogen reaksiýalar diýilen toparlara bölünýärler. Eger-de reaksiýa gatnaşýan maddalaryň arasynda fazalar araçägi bolmasa(reaksiýa gattnaşýan maddalary biri-birinde tapawutlandyryp bolmaýan bolsa,ýagny her bir maddany tapawutlandyrýan araçäk bolmasa) ,onda bu reaksiýalara gomogen reaksiýalar diýilýär.
Gomogen reaksiýalara mysal:
(gomogen gaz fazada geçýän reaksiýa-bu reaksiýada ähli kompanentler(maddalar) gaz halyndadyr)
(erginde geçäýn reaksiýa)
Geterogen reaksiýalara mysal:
- Reaksiýa gatnaşýan maddalaryň tipi boýunça
1) BIrleşme -pes molekulýar massaly bölejikleriň birleşmei we ýokary molekulýar massaly birleşmäniň emele gelmesi bilen bolup geçýän reaksiýalar
2)Dargama -Ýokary molekulýar birleşmeleruň dargap pes molekulýar massaly birleşmeleriň emele gelmegi bilen geçýän reaksiýalar
3)Çalyşma
i)Neýtrallaşma
ii)Gidroliz
iii)Okislenme-dikelme çalyşma reaksiýasy
Reaksiýanyň elementar aktlarynda elektron çalşygy netijesinde birleşmelerdäki atomlaryň okislenme derejeleriniň üýtgemegi bilen bolup geçýän reaksiýalara okislenme dikelme reaksiýalary diýilýär.
- Reaksiýanyň geçiş mehanizmi boýunça:
Himiki reaksiýalaryň mehanizmlerini öwrenýän ylyma himiki kinetika diýilýär we reaksiýalaryň mehanizmleri u ylymda has takyk seredilip geçilýär.
- Reaksiýanyň ýylylyk effekti boýunça:
ekzotermik-ýyylygyň bölüp çykarmak bilen geçýän reaksiýalar ( )
endotermik-ýylylgyň bölünip çykmagy bilen bolup geçýän himiki reaksiýalar ( )
- Özakymlylygy boýunça reaksiýalar :
Ozakymly reaksaiýalar-berlen şertlerde reaksiýa daşdan goşmaça energiýa bermezden özakymlaýyn geçýän reaksiýalar
Mejbury reaksiýalar- mejbur edilmezden özakymlaýyn geçmeýän reaksiýalar.
Özakymlaýyn we mejbury diýilen terminler -şertli formal düşünjeler bolup durýar.Aslyna seredende özakymlylyk we mejburylyk reaksiýanyň geçirilýän şertine bagly.Meselem aşgar ergini bilen kislota erginleriniň arasynda standart şertlerde reaksiýa geçýär.Şol sebäpli biz oňa özakymlaýyn reaksiýa diýip aýdýarys,emma hek daşynyň dargamasy ýokary tempiraturada geçýänligi sebäpli, biz oňa daşdan energiýa berýänligimiz sebäpli bu reaksiýa mejbury diýip aýdýarys.Ýöne bu reaksiýanyň geçme şerti berlen reaksiýa üçin standart şert we bu şertde reaksiýa özakymlaýyndyr.
- Önümiň çykymy we onuň selektiwligi boýunça reaksiýalar
Regioselektiw we stereoselektiw diýilen toparlara bölünýärler. Bu bölümler teoretik organiki we organiki dal himiýada we sintezde öwrenilýär


text:
Owganystanyň baş saýlaw guramasy 35 kandidatyň ýetip gelýän saýlawlara gatnaşmagynyň gadagan edilmegini maslahat berýär, sorag astyna alynýan dalaşgärleriň ýaragly toparlar bilen baglanyşygynyň bardygy aýdylýar.
Garaşsyz saýlaw komissiýasy 11-nji awgustda gadagan edilmeli kandidatlaryň sanawyny aýan etdi, olaryň arasynda parlamentiň häzirki agzalarynyň hem 12-si bar.
Şeýle-de komissiýa ýene 45 kandidata duýduryş berýär.
MSK bu çäräniň planlaryny 5-nji awgustda aýan etdi, ýöne ol wagt sanawyň doly jemlenilmändigini we kandidatlaryň şikaýat edip biljekdiklerini aýtdy.


text:
Türkmenistanda ýokary derejeli iç keselleri hassahanasynyň gurlandygyna 10 ýyl gowrak wagtyň geçendigine seretmezden, böwrek keselinden ejir çekýän hassalaryň kynçylyklarynyň kemelmeýändigi aýdylýar.
Türkmenistanyň Derman senagaty we saglygy goraýyş ministrliginiň efirde adynyň tutulmazlygyny soran bir hünärmeniniň aýtmagyna görä, Türkmenistanyň bäş welaýatynyň her birinde “gemodializ” bejergisine, ýagny böwrekdäki hapa suwlary enjamlar arkaly aýyrmak kömegine mätäç hassalaryň sany 200-den geçýär.
“Türkmenistanyň iç keselleri hassahanasynda böwrekde dörän daşy operasiýa ýoly bilen aýyrmak ýaly bejergiler bolamasa, böwrekde emele gelýän dawleniýe arkaly dörän keselden zaýa bolýan böwregi aýryp, ýagny ony abat böwrege çalyşmak usuly ulanylmaýar. Şol sebäpli bu kesel bilen keselleýän hassalaryň aglabasy dünýäsini täzelemek bilen bolýarlar, ýa bolmasa ejir bilen ýaşaýarlar” diýip, hünärmen aýdýar.
Böwrek dawleniýesi bilen kesellän ogluny Türkmenistanda bejerdip bilmedik welaýat ýaşaýjysynyň aýtmagyna görä, ol öz ogluny Eýran yslam respublikasyna äkidip, şol ýerde üçünji böwregi goýdurypdyr. Bu bejergi oňa Eýrana birnäçe gezek gatnamaly bolandygy bilen birlikde, operasiýa hyzmatlary, däri-dermanlar bilen 40 müň dollara düşüpdir.
Ondan ozal ol öz ogluny golaý bolmadyk etrap merkezinden welaýat hassahanasyna her hepde-de iki-üç gezek gatnadyp, “gemodializ” bejergisini alýan ekeni. Bu bejergi üçin ulanylýan enjama gerek bolan filtriň ýetmezçiligi sebäpli birnäçe ýaş ömürleriň üzülendiginiň şaýady bolandygyny, efirde adynyň tutulmazlygyny soran ýaşaýjy aýdýar.
“Germaniýa döwletinden satyn alynýan filtrem, bu kesel bilen kesellän hassalara gerek bolan däri-dermanlaram Türkmenistanyň Derman senagaty we saglygy goraýyş ministrligi tarapyndan wagtynda ýurda getirilmeýär. Getirilýän filtrleriň ölçegi hem 80-lik filtrler. Emma Eýranda ulanylýan filtrler 100-lik ýa 150-lik bolup, bu ölçegdäki filtrler hassanyň ganyndaky zäherli suwlary arassalamaga has amatly. Emma şol 80-lik filtrler hem ýeterlik bolmandan soňra hassahanalarda ozalky ulanylan filtrleri ulanýarlar. Bu bolsa düýbünden gadagan bolsa-da, hassanyň şol sagatdaky halyna dözmän, ozal ulanylan filtrleri ulanýarlar” diýip, ýaşaýjy gürrüň berýär.
Şeýle-de, ol “onsuzam 4 sagatlap apparatyň aşagynda ýatyp, ganyny zäherli suwdan arassalatmak üçin ysgyn-mydardan gaçýan hassalara bu usul hem urgy bolýar. Munuň netijesinde bolsa hassalar dünýäsini täzelemek bilen bolýarlar diýip, ýaşaýjy özleriniň şeýle bejergini alan Mary welaýat hassahanasynda 2011-nji ýylda 6-sany ýaş ýigitleriň sähel wagtda dünýäsini täzeländikleriniň şaýady bolandygyny” aýdýar.
Türkmenistanda döwlet ýolbaşçylary ilatyň saglygy barada alada edýändiklerini, täze döwrebap hassahanalaryň gurulýandygyny, ilata edilýän medisina hyzmatlarynyň gowulanýandygyny nygtaýarlar. Emma Türkmenistanda adaty böwrek keselinden hassalary gutarmagy hem ýola goýup bilmeýärler.
“Bilimli lukmanlaryň hem ýetmezçiligi sebäpli, munuň netijesinde näçe ömürler üzülýär. Daşary döwletlerde böwrek keselinden ejir çekýänleriň böwreklerini çalşyp, hatda ony çalyşman üçünji böwregi näsaga goýup, näsaglara ikinji ömür berýän lukmanlar näçe diýseň bar. Emma biziň ýurdumyzda bu zatlaryň haçan ýola goýuljagyny näsaglar arzuw hem edip bilmeýärler” diýip, ýaşaýjy aýdýar.


text:
Abulgeýt:Palestinalylaryň ýowuz ýagdaýa duçar bolmagynyň jogapkäri Amerikadyr
Arap Bileleşiginiň baş sekretary Ahmet Abulgeýt Palestinalylaryň ýowuz ýagdaýa duçar bolmagynda Amerika döwletini jogapkär hasaplady.
Sputnik habarlar gullugynyň beren habaryna görä,Arap Bileleşiginiň baş sekretary Ahmet Abulgeýt bir beýannama boýunça Palestinalylaryň kynçylygynyň jogapkäri Amerikadyr diýmek bilen bu ýagdaýyň sebitiň durnuklylygyna ýaramaz täsirleri galdyrmagy ahmaldyr diýip yglan etdi.
Waşington döwleti Palestina dolanşygyna berýän maliýe kömeklerini azaltdy we mundan ozal hem Palestinaly awaralara medet ýetirýän UNRWA guramasyna berýän kömeklerini hem kesipdi.
Amerika döwleti bu hilli hereketleri Palestinalylary asryň söwdasy atly barlyşyk taslamasyny kabul etdirmek ugurda mejbur etmek maksady bilen amala aşyrandyr.
asryň söwdasy atly Amerikaly taslama esasynda mukaddes Kudus şäheri Sionist režimine gowşurylýar we başga ýurtlardaky Palestinaly awaralar öz watanlaryna dolanmak haklary ýokdyr.


text:
Ylmy kitaplaryň köpüsi diýen ýaly okyjylaryň okamagy üçin ýazylmaýar. Ýöne publisist Douglas Hanteriň aýtmagyna görä, indi muny üýtgetmegiň wagty gelip ýetipdir.
Şu ýylyň ýanwar aýynda ABŞ-nyň Wirjina ştatyndaky William we Mary kollejiniň professory, taryhçy Karin Wulf özüniň “Irki ullakan Amerika” ("Vast Early America") atly blogy üçin “Bäş sany aňsatjyk ädim bilen ylmy kitaby nädip ýazmaly” diýen bir makala taýýarlady.
Köplenç doktorluk işini goraýan talyplar öz sapaklary üçin diýseň köp çeşmäni okamaly bolýarlar we hepdelik öý işlerini gaty kynlyk bilen berjaý edýän wagtlaryna-da duş gelinýär. Wulf, özüniň bir ylmy iş üçin zerur bolan diňe kitap we makalalar bilen çäklenilmeýändigini, olardan daşaryn göwnüne ýaraýan käbir ylmy kitaplary hem okaýandygyny aýdýar.
Golaýda Kanadanyň Toronta şäherindäki Ýork uniwersitetinde doktorluk işini goran Wulfuň blog makalasynda, ylmy ugurlaryň kitaplar bilen utgaşykly taraplaryna hem üns çekilipdir. Ylmy kitaplar nähili ýazylýar, nähili neşir edilýär we okyjylara nähili hödürlenýär?
Hepdede 9 kitap
Douglas Hanteriň özi 30 ýyllyk žurnalistika we publisistika tejribesinden soňra 51 ýaşynda taryh ugry boýunça doktorlyk işini goramagy ýüregine düwüpdir we şeýlelik-de, gaýtadan ýokary bilim almaga başlapdyr. Aslynda ol şeýle ylmy derejeden durmuşda nirede peýdalanyp biljegine takyk göz ýetirip bilmändigini, ýöne muňa garamazdan, özüni synap görmek barada karara gelendigini aýdýar. Ol, ylmy taryhy “jemgyýetçilik” taryh bilen utgaşykly ýagdaýa getirmegi umyt edýär.
Hanter mundan owal “Doubledaý”, “Penguin”, “Bloomsbury” ýaly tanymal neşirýatlarda birnäçe taryhy kitap çap etdiripdi. Ylmy eserleriň girdeýji maksatly ýazylýanlardan tapawutly bolýandygyny aňýan Hanter, okamaga başlandan soň ylmy kitaplara diňe ylmy nukdaý nazardan garalýandygyna doly göz ýetiripdir.
Okaýan üç sapagy sebäpli ylmy ýygnaklara gatnaşmaly bolan Hanter her bir sapak bilen baglanyşykly hepdede 3 kitap okamaly bolupdyr. Bu hepdede jemi 9 kitaby okamak bolýar. Hepdelik okalmaly çeşmelere sapakda geçilýän tema bilen baglanyşykly beýleki kitaplar we žurnallar hem degişlidir. Bir sapak bilen baglanyşykly okamaly kitabyň sany ýüze çenli ýetip bilýär. Ahyrynda bolsa, olaryň hemmesi bilen baglanyşykly synagdan geçilmeli bolýar.
"Ýork uniwersitetinde iki sapagyň dolulygyna okalmagy talap edilýärdi. Men onsoň her biri dört sagatlyk iki sany ýazmaça görnüşde bolýan synaga girip, soň professorlaryň öňünde çykyş etmeli boldum. Onuň yzýanyndan hem ylmy işi ýazmak tapgyry başlaýardy.
Sapaklaryň başlamagyndan 3 hepde soň men hepdelik öý işlerinden bizar bolup, tas okuwy taşlapdym... Gaty gysga wagtda doktorluk işini goramagyň öýde kitap okamaga meňzemeýändigine doly göz ýetirdim. Sen kitabyň esasy mazmunyna düşünip, geljek hepdäniň seminarynda awtoryň öňe sürýän esasy garaýyşlaryna baha bermeli bolýarsyň. Hatda ençeme aýlap taýýarlanyp, soň esasy synaglardan geçmek üçin iki sapagyň tutuşlaýyn materiallaryny okap gutarmak mümkin bolmaýardy. Ahyrynda alajyň galmansoň, kitabyň giriş we ahyrky bölümi bilen her bir bölümiň sözbaşyny we soňky bölegini okaýarsyň. Has kyn ýagdaýda etmeli işiň bolsa, şol kitap hakda seminarda ýa-da ekzamende garaýyş beýan etmek üçin onuň bilen baglanşykly ýazylan ähli teswirleri okamaly bolýarsyň” diýip, Hanter ýazýar.
“Gysga ýoldan”
Hanter 2015-nji ýylda doktorluk derejesini alypdyr. Ýöne ondan soň adamlaryň akademiýada juda köp maglumaty okap, ýazmagy ony biynjalyk edipdir.
“Gumanitar ugurda ylmy kitaplar, ýagny doktorantura kitaplary ‘gysga ýoldan’ okaýan adamlar tarapyndan ýazylýar. Doktorluk işini gorap, üstünlik gazananlar soň kitap ýazan mahaly ‘gysga ýoldan’ okalýan, ýagny aňsat okalýan kitap ýazmak isleýärler. Ýazan kitabynyň sapaklarda okadylmagyny isleýän bolsa, olar şeýle etmeli. Onsoňam kitaby çalt okap dynmak isleýän diňe bir talyplar däl, eýsem galyberse-de professorlar hem işiň tiz wagtda gutarmagyny isleýärler. Degişli adamlaryň ol kitaby dolulygyna okamaga wagty, islegi ýa-da mümkinçiligi ýok bolsa, onda şol ylmy kitaplar biziň bilýän adaty kitaplarymyz ýaly ýazylmaýar. Şeýle-de, şol kitaplary okamak isleseň hem gowy okap bolmaýar... Gysgaça aýdylanda, ýagny gazanç etmek üçin ýazylýan edebi eserlerdäki tilsimler şeýle ylmy kitaplarda ulanylmaýar” diýip, Hanter ýazýar.
Awtoryň pikirine görä, ylmy kitaplaryň alymlaryň nukdaý nazaryndan şeýle görnüşde ýazylmagy diňe bir ylmy işgärler üçin däl, eýsem tutuş jemgyýet üçin kynçylykly mesele bolup durýar. Alymlaryň öňe sürýän ideýalary, diňe alymlaryň garaýyşy bilen çäkli galanda, jemgyýet ondan kynçylyk çekýär. Jemgyýet hem olaryň edýän işlerine perwaýsyz garanda bolsa, bu gezek alymlar kynçylyk çekýärler.
Hanter, ylmy işgärleriň öz ideýalaryny, jemgyýetde okalan mahaly aňsat düşünip bolar ýaly ýagdaýa getirmegi öwrenmelidigini we bu ugurda blog makalalary bilen jemgyýetçilik neşirleriň olara kömek edip biljekdigini nygtaýar.


text:
Türkmenistanyň prezidenti Gurbanguly Berdimuhamedow çarşenbe güni Aşgabatda Aziýanyň Ösüş bankynyň prezidenti Takehiko Nakao bilen duşuşyp, ikitaraplaýyn hyzmatdaşlygyň ileri tutulýan ugurlary boýunça pikir alyşdy.
TDH-nyň maglumatyna görä, Nakao duşuşyk mahalynda bankyň energiýa howpsuzlygyny üpjün etmäge gönükdirilen proektleri maliýeleşdirmek işine mundan beýläk hem goldaw bermäge taýýardygyny aýdypdyr. Ýöne bu goldawyň möçberi barada anyk zat aýdylmaýar.
Muňa derek, Türkmenistanyň döwlet baştutany Aziýa Ösüş bankynyň Türkmenistan-Owganystan-Pakistan-Hindistan transmilli gaz geçirijisi proýektiniň transaksiýa geňeşçisi hökmünde çykyş etmegini kanagatlanma bilen belledi diýip, habarda aýdylýar.
Ýöne TDH-nyň maglumatyna görä, prezident Berdimuhamedow çarşenbe güni TOPH proýektiniň Türkmenistanyň çäklerindäki böleginiň gurluşygyny maliýeleşdirmek üçin Yslam Ösüş banky bilen ylalaşyk baglaşmak hakyndaky karara gol çekdi.
Şol bir wagtda, Aziýanyň Ösüş bankynyň prezidenti Nakao hem türkmen lideri bilen geçiren gepleşiklerinden hoşal we ol türkmen telewideniýesi bilen söhbetdeşlikde:
«Biz Türkmenistany, Owganystany, Pakistany, Hindistany birleşdirýän gaz geçiriji bolan TOPH proýektini goşmak bilen, Türkmenistan bilen hyzmatdaşlygy berkitmäge degişli örän oňat gepleşikleri geçirdik» diýýär.
Ýöne ol TOPH-y maliýeleşdirmek barada anyk zat aýtmaýar.
Şeýle-de myhman duşuşyk mahalynda Türkmenistan-Owganystan-Täjigistan demirýol geçelgesiniň gurluşygy, Türkmenistandan goňşy ýurtlara elektrik energiýasynyň iberilişi barada gürrüň edip, «munuň özi hakykatdanam strategik taslamadyr, ol beýleki ugurlar boýunça hem taslamalary özüne çekip biler» diýipdir. Ýöne Nakao bu diýilýän taslamalar barada hem anyk zat aýtmaýar.
Azatlyk radiosyTürkmenistanyň TOPH geçirijisini gurmak planlary we onuň maliýe meselesi bilen bagly pikirini sorap, «Nature Gas World» neşiriniň redaktory Jon Roberts bilen söhbetdeş boldy.
«Türkmenler TOH geçirijisini gurmagy hakykatdanam çyny bilen isleýär. Olar bu proekti soňky on ýyl bäri örän yhlas bilen öňe itekleýärler. Hususan-da Aziýa ösüş bankynyň utgaşdyryjylyk kömegi bilen. Emma türkmen häkimiýetleri bilen Aziýa ösüş banky bu işe ony amala aşyrmaga ukyply iri daşary ýurt kompaniýasyny çekmegi başarmady» diýip, Roberts aýtdy.
Owganystandaky syýasy-ykdysady ýagdaý
Ekspertiň pikirine görä, häzirki pursatda, Owganystandaky syýasy we howpsuzlyk ýagdaýlary sebäpli, TOPH geçirijisiniň ýakyn geljekde gurulmagynyň öňünde entek örän uly sorag belgisi dur.
Roberts owgan hökümetiniň bu geçirijiniň gurluşygyny we soňra işledilmegini howpsuzlyk güýçlerini ýerleşdirmek bilen üpjün etmek pikirine hem ynamsyz garaýar.
Ekspertiň pikirine görä, gaz geçirijisiniň parahatçylykda gurulmagy we kadaly işledilmegi üçin bu ýurtda pitneçilikde bolan«Talybanyň» hem bu proýektden nähilidir bir paý almagy, ýagny peýda görmegi zerur.
«Owganystan raýat urşy ýagdaýynda galýan mahaly bu hili ylalaşygy göz öňüne getirmek juda kyn» diýip, «Nature Gas World» neşiriniň redaktory Jon Roberts Azatlyk radiosyna aýtdy.
TOPH gaz geçirijisi proýekti geçen ýylyň 13-nji dekabrynda gurlup başlandy we jemi 1814 kilometr aralyga uzamaly. Bu geçirijiniň ýyllyk kuwwatynyň 33 milliard kubmetr gaz boljakdygy we onuň plan boýunça 2019-njy ýylyň dekabrynda ulanmaga berilmelidigi aýdylýar.


text:
Donald Tramp prezidentlik saýlawy mahalynda, musulman bosgunlaryň ABŞ-a gelmegini doly gadagan etmek barasynda söz beripdi.
Tramp musulman bosgunlary "saýhallaman" ýurda goýbermegiň terrorçylykly howplara sebäp bolup biljegini öňe sürýär.
Prezident saýlawlardan soň şeýle gadagançylygy doly ýola goýup bilmedik bolsa-da, bar bolan bosgunlyk we migrasiýa maksatnamalarynyň ýatyrylmagy, wiza şertleriniň kynlaşdyrylmagy we käbir musulman ýurtlardan bogsun kabul etmezligi, ony şol maksadyna ýetirene meňzeýär.
Soňky bir ýylyň dowamynda ABŞ-a ýüz tutýan musulmanlaryň sany juda azalypdyr.
2016-njy ýylda ABŞ 45 müň musulman bosguny kabul eden bolsa, bu san geçen ýylyň 1-nji dekabryna çenli diňe 11 müň bolupdyr.
Bu 11 müň bosgunyň ýarysynyň kabul edilmegi hem ýanwar-fewral aýlaryna gabat gelýär, ýagny bu Trampyň wezipä ýaňy başlan döwürleridir.
Geçen 2017-nji ýylyň ýanwar aýyndan noýabr aýyna çenli ABŞ-a baran musulman bosgunlaryň sany bolsa owalkylara görä 94 göterim azalypdyr.


text:
Hemmanize salam. Men ynsanperwere tabshyryan. Gayrat edip komek edin men 04.08de matematikadan egzamenim bar mana bashlangych matematikadan maglumat gerek. Hayysh nirde tapyp bolyan bolsa yazyn yada 64283513/imo account
Shuna suratlaryny ugradaynn haysh!..
Matematika
Hemmanize salam. Men ynsanperwere tabshyryan. Gayrat edip komek edin men 04.08de matematikadan egzamenim bar mana bashlangych matematikadan maglumat gerek. Hayysh nirde tapyp bolyan bolsa yazyn yada 64283513/imo account
-
turkmen-talyp
2 months ago
- Yalnysh tayyarlanysh usul senki. Umuman yokary okuw jayyna girish tayyarlygy - 1 yyl onunden dowamly urj edip tayynlanmaly. Senki synaga 1-2 gün galanda bashlamak ozem matematikadan. Bu usul bn abrayly okuwa girip bilmersin.
-
Panturkist
2 months ago
- Başlangyç matematikadan maglumady 1-njy klasyn mat kitabyndan tapyp bilersin, yöne ekzamende ol kitapdan soralar öydemok mena.
-
Bashkan
2 months ago
- Bärde ýazaýyn: 4 sany amallae bar, +, -, *, : . Bir mysalda iki amal hem berilen bolsa ilki bilen köpeltmek, soň hem bölmek, soň goşmak, iň soňunda hem aýyrmak amalyny ýerine ýetirilýär. Al ine geç
-
yoga
2 months ago
- Egerde ýaý bar bolsa şu ýokardaky dört amaldan öň ýaýyň içini işlemeli.
-
Meylis.A
2 months ago
- Gorersiniz inha Alla nesip etse gecherin. 04.08 egzamen eger yurdumyzda yene bir talybyn kopelmegine garshy bolmasanyz men uchin dileg edin) ...
-
turkmen-talyp
2 months ago
- Gechsen aydarsynda dost.
-
SiziňÝalyBiri
2 months ago
- häli irte ekenilaý ýene bir aýdan dagy soraýmala
-
Panturkist
2 months ago
- Yurumuzda bir talyp sen geçsenem geçmesenem köpeler. Eger şol yere 20 talyp almaly bolsa sen geçmesen 19 bolup galasy yok :)


text:
Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 88-si hasaba alyndy.
Daşary ýurt walýutasyna Hytaýdan gelen telekeçiler Türkmenbaşydaky nebiti gaýtadan işleýän zawodlar toplumynda öndürilen tehniki kükürdi, ABŞ-den gelen telekeçiler bolsa, tehniki ýody we ýodly kaliýi satyn aldylar. Mundan başga-da, daşary ýurt puluna boýalan tüýjümek önümleri, nah ýüplükleri, bugdaý uny, dürli konditer önümleri ýerlenildi. Olary Russiýa Federasiýasyndan, Şweýsariýadan, Birleşen Arap Emirliklerinden, we beýleki döwletlerden gelen telekeçiler satyn aldylar. Geleşikleriň umumy bahasy ABŞ-nyň 14 million 137 müň dollaryndan gowrak boldy.
Manat serişdelerine Russiýa Federasiýasynyň telekeçileri jemi bahasy 4 million 403 müň manatdan gowrak bug gazanlaryny we durmuşy tehnikalaryny satyl aldylar.
Ýurdumyzyň telekeçileri içerki bazar üçin bahasy 21 million 644 müň manatdan gowrak ýük daşaýan ulaglary, polipropilen (TNGIZT), azyklyk bugdaýy we pamyk süýümlerini satyn aldylar.


text:
Özbegistanyň “Uzbekneftegaz” kompaniýasy bilen Hytaýyň Milli nebit gaz koporasiýasy üstümizdäki gyşda, hem-de 2019-njy ýylyň dowamynda özbek gazyny Özbegistan-Hytaý gaz geçirijisiniň dördünji şahasy arkaly Hytaýa akdyrmak boýunça Daşkentde gepleşik geçirdi diýip, 15-nji sentýabrda “Uzbekneftegazyň” metbugat gullugy habar berdi.
Azerbaýjanyň “Trend” täzelikler gullugy hem bu habara salgylanyp, duşuşykda Hytaý tarapynyň geologiki barlag işlerini geçirmekde Özbegistan bilen maýa goýum hyzmatdaşlygyny giňeltmegi teklip edendigini habar berdi.
Mundan ozal Radio Free Asia neşiri iýunyň aýagynda çap eden makalasynda Merkezi Aziýadan Hytaýa çekilen gazgeçirijiniň häzirki wagtda doly kuwwatlylygynda işleýändigini habar berdi, şeýle-de neşir gaz geçirijiniň kuwwatlylygy boýunça häzirki mümkinçilikleriň Hytaýyň energiýa teşneligini geljekde doly kanagatlandyryp bilmejekdigini belläp geçdi. Maglumatda Merkezi Aziýa – Hytaý gazgeçirijisiniň “D” şahasynyň gurluşygy barada-da gürrüň edilýär.
Makalanyň awtory Maýkl Leliweld (Michael Lelyveld) “şu ýyl Hytaý Merkezi Aziýadan çekilen geçirijiniň kuwwatlylygyndan 93 %-e çenli peýdalanmagy maksat edinýär. Bu diýmeklik, Özbegistan we Gazagystan bilen bir hatarda Türkmenistanyň Hytaýa gaz üpjünçiligini artdyrmaga mümkinçilikleri bolar” diýip belleýär.
“Uzbekneftegaz” bilen Hytaýyň gaz kompaniýasynyň soňky gepleşiklerinden mälim bolşuna görä, taraplar Özbegistanyň gazyny iki ýurduň arasyndaky gaz geçirijiniň 4-nji şahasynyň (“D” şahasy) üsti bilen Hytaýa akdyrmagyň mümkinçiliklerine seredýär.
Ýöne Merkezi Aziýa boýunça ekspert Brýus Panniýeriň sözlerine görä, gazgeçirijiniň “D” şahasy diňe türkmen gazyna niýetlenipdi.
Özbegistan bilen Hyatýyň nebit-gaz kompaniýalarynyň arasyndaky gepleşikleri göz öňünde tutup Panniýer “Bu beýle bolmaly däldi. Geçirijiniň “D” şahasyndan diňe türkmen gazynyň akdyrylmagy göz öňünde tutulýardy” diýdi.
Panniýer bu tema bilen bagly “Trend” gullugyna beren gürrüňinde Merkezi Aziýa – Hytaý gazgeçirijisiniň häzirki “A”, “B”, we “Ç” şahalarynyň tas doly güýjünde işleýändigini, şeýle-de gelejekde bu taslamanyň “D” şahasynyň gurluşygynyň göz öňünde tutulýandygyny aýtdy.
Onuň sözlerine görä, Merkezi Aziýa – Hytaý geçirijisiniň “D” şahasynyň işe girizilmegi bilen taslamanyň umumy kuwwatlylygy 25-30 milliard kub metr ýokarlanar.
Radio Free Asia neşiriniň maglumatyna görä, gazgeçirijiniň “D” şahasyny gurmak barada 2013-nji ýyldan bäri iş alnyp barylýar, ýöne bu şahanyň gurluşygy gaýta-gaýta yza süýşürildi:
“Resmi maglumatlara görä, ilkibaşda bu şahanyň gurluşygynyň 2016-njy ýylda tamamlanmagy göz öňünde tutulýardy, ýöne soňra bu 2020-nji ýyla süýşürildi. Has soňky maglumatlara görä, indi bu ugruň 2022-nji ýylyň aýagynda işi girizilmegine garaşylýar” diýip, makalada aýdylýar.
Ýöne 8-nji awgustda Pakistanyň “Inter State Gas Systems” kompaniýasynyň baş dolandyrjysy Mobin Saulatyň Reuterse beren gürrüňinde, ol hytaýly bir resminiň sözlerine salgylanyp, Hytaýyň TOPH proýektine goşulmaga isleg bildirýändigini aýtdy.
Onuň sözlerine görä, Hytaý Merkezi Aziýadan çekilen gazgeçirijiniň “D” şahasynyň gurluşygyna alternatiwa hökmünde TOPH-a Pakistandan birikmäge gyzyklanýar.
Türkmenistan – Owganystan – Pakistan – Hindistan gaz geçirijisi arkaly türkmen gazyny Owganystanyň üsti bilen gündogar Aziýa ýurtlaryna akdyrmaklyk göz öňünde tutulýar.
Merkezi Aziýa-Hytaý geçirijisiniň “D” şahasy geografiki taýdan daglyk meýdanlaryň arasyndan çekilmeli, şonuň üçin pakistanly resmi Hytaýyň oňa derek goşmaça türkmen gazyny Pakistanyň üstünden almagynyň oňa aňsat hem arzan boljakdygyny aýtdy.
Ýöne “Uzbekneftegozyň” 15-nji sentýabrda ýaýradan soňky maglumatlaryna görä, Hytaý dördünji şahadan özbek gazyny hem akdyrmagy göz öňünde tutýar.


text:
"DAIŞ-e garşy diňe Türkiýe içgin çemeleşýär"
Milli goranmak ministri Nurettin Janikli Türkiýäniň serhetlerini goramak üçin Siriýanyň Afrin etrabynda terrorçylara garşy geçirýän operasiýasy meselesinde ygrarlydygyny aýtdy
Türkiýe, ABŞ, Britaniýa, Germaniýa, Fransiýa bilen birlikde 15 ýurduň goranmak ministri terrora guramasy DAIŞ-e garşy göreş maslahatyna gatnaşmak üçin Italiýanyň paýtaty Rimde duşuşdy.
Türkiýäniň adyndan maslahata gatnaşan Milli goranmak ministri Nurettin Janikli hyzmatdaş güýçleriniň ministrlerine DAIŞ-e garşy diňe Türkiýäniň içgin çemeleşýändigini ýatlatdy.
Janikli Türk ýaragly güýçleriniň Siriýanyň Afrin etrabynda PKK/KJK/PÝD-ÝPG-ä we DAIŞ-e agza terrorçylary täsirsiz ýagdaýa getirmek, dost we doganlyk halky basyşdan we zulumdan halas etmek üçin 20-njy ýanwarda başladan Zeýtun şahajygy operasiýasy barada maglumat berdi.
Maslahatda PKK/KJK/PÝD-ÝPG-niň Türkiýe üçin howplydygyna ünsi çeken ministr Janikli “Türkiýe serhetleriniň howpsyzlygy üçin PKK/KJK/PÝD-ÝPG-ä garşy göreşmäge mejbur. Türkiýe Zeýtun şahajygy operasiýasy meselesinde ygrarly we operasiýa dowam eder”diýdi.


text:
Britan we hindi hünärmenleri gök çaý ýapragynyň nanobölejikleriniň düwnük öýjükleri bilen üstünlikli göreşýändigini ýüze çykardylar. Bu barada “IFL Science” neşiri habar berýär. Olar başga bir barlag geçirýän wagtlary tötänden bu açyşyň üstünden bardylar. Alymlar geçirilen barlaglarda nanoöýjükleriň biri bolan kwant nokatlaryny almagyň usullaryny gözlediler. Şeýle öýjükler adatça, adam bedenindäki dürli onkologik prosesleri anyklamak maksady bilen ulanylýar. Şeýle bölejikleri sintez ýoly bilen almak ýeňil iş däl. Mundan başga-da, olar kähalatlarda nähoş üçin zyýanly hem bolup biler. Görüp otursalar, nanobölejikleri çaý ýapraklaryndan hem alyp bolýan eken. Bu juda ýönekeý we arzan düşýär.
Alymlar çaý ýapraklarynyň ekstraktyny kadmiýanyň sulfaty (CdSO4) we natriniň sulfaty (Na2S) bilen garyşdyrdylar. Şondan soň, nanobölejikleri döretmek prosesi herekete girizildi. Nanobölejikleriň kömegi bilen düwnükden şikes ýeten öýkeniň 80 göterim zyýanly dokumasyny ýok etmek başartdy.
Kwant nokatlaryny almagyň täze usuly juda amatly bolup, nanobölejikleriň nähoşa amaly taýdan hiç hili zyýany ýok. Ýöne munuň özi öýken düwnügini çaýyň köp mukdaryny ulanmak arkaly bejerip boljakdygyny aňlatmaýar. Häzirlikçe kwant nokatlarynyň düwnük keselini bejermekde näwagt ulanyljakdygy belli bolman, munuň üçin ýene-de köp barlaglaryň geçirilmegi gerek.
Annamyrat GARÝAGDYÝEW,
S. A. Nyýazow adyndaky TOHU-nyň talyby.


text:
Guterreş Ýemende guralan hüjümi ýazgardy
Guterreş çagalary alyp barýan awtobusa guralan hüjümde ýogalanlaryň hossarlaryna gynanç bildirdi
BMG-nyň Baş sekretary Antoniu Guterreş Saud Arabystanynyň ýolbaşçylygyndaky hyzmatdaş güýçleriniň Ýemeniň demirgazygynda ýerleşýän Sada welaýatynda guran çagalar bilen birlikde 50 adamyň ýogalmagyna sebäp bolan hüjümini ýazgardy.
BMG-nyň Baş sekretarlynyň metbugat geňeşçisi tarapyndan berlen beýanata görä, Guterreş çagalary alyp barýan awtobusa guralan hüjümde ýogalanlaryň hossarlaryna gynanç bildirdi.
Ýemendäki ähli taraplaryň halkara hukuga sarpa goýmalydygyny we jogapkärçiliklerini ýerine ýetirmelidigini aýdan Guterreş, söweşiň bes edilmeginiň ýeke-täk ýolunyň syýasy çözgütden geçýändigini nygtady.
Guterreş dartgynlygyň ortadan aýrylmagy üçin taraplara syýasy etapda jogapkärçilik almaklary çagyryşyny berdi.
Antoniu Guterreş wakanyň garaşsyz topar tarapyndan derňelmegi çagyryşyny berdi.
Sadanyň Dahýan şäherinde çagalary alyp barýan awtobusy nyşana alan hüjümde 50 adam ýogalypdy, 77 adam ýaralanypdy.


text:
Geçirim amallary
Pul serişdeleriniň aýlawynyň ýokarlanmagy –«Senagat»PTB-nyňişiniň täsirliliginiňesasy görkezijisidir.
«Senagat» PTB-y hasap boýunça aşakdaky görkezilen amallary we onuň hyzmaty bilen baglanyşykly bank hyzmatlaryny amala aşyrýar:
- Müşderiniň hasabyna onuň beýleki hasaplaryndan hem-de beýleki Türkmenistanyň rezidentleriniň we rezident dälleriniň hasabyndan manatdaky we daşary ýurt walýutasyndaky pul serişdelerini geçirýärler;
- Müşderiniň tabşyrygy boýunça onuň hasabyndan beýleki hasaplaryna hem-de Türkmenistanyň rezidentleriniň we rezident dälleriniň hasabyna manatdaky we daşary ýurt walýutasyndaky pul serişdelerini geçirýärler. Müşderiniň hasabyndan tölegler we geçirimler diňe onuň tabşyrygy boýunç ýa-da Müşderiniň kepillendiriş edarasynda kepillendirilen laýyklykdaky ynanç haty bolan üçünji tarapyň tabşyrygy arkaly amala aşyrylýar;
- Müşderä hasapdan manat we daşary ýurt walýutasyndaky pul serişdelerini berýär. Üçünji taraplara - Türkmenistanyň rezidentlerine we rezident dällerine manat we daşary ýurt walýutasyndaky pul serişdeleri diňe Müşderiniň kepillendiriş edarasynda kepillendirilen laýyklykdaky ynanç hatynyň esasynda berilýär;
- Bank Müşderiniň hasaby boýunça ähli çykdajy amallaryny onuň gündelik hasabyndaky jemiň çäklerinde amala aşyrýar;
- Müşderiniň talap etmegine görä gündelik hasabyndan göçürmelari berýär;
- Müşderiniň gündelik hasabyndaky bar bolan jemiň çäklerinde, Müşderiniň ýüz tutmagyna görä nagt we nagt däl walýutada satyn alma/satuw amallaryny amala aşyrýar.
«Senagat»PTB-y tassyklanylan tariflere we bank hasabynyň şertnamasynyň şertlerine laýyklykda, amala aşyrylan bank amallary we berilen bank hyzmatlary üçin komission hakyny tutup galýar.
Pulhana amallary
«Senagat»PTB-yň pulhanalarynda Müşderiniň işinden onuň bank hasaplaryna gelip gowşan nagt pullaryň (düşewünt) we gaýry gelip gowuşmalaryň kabul edilmegi, täzeden sanalmagy, çalşylmagy, ýeriniň çalşylmagy, sortlanylmagy we gaplanylmagy ýerine ýetirilýär.
Pulhana amallary bölüminde (pulhanada) pul serişdeleriniň we beýleki gymmatlyklaryň kabul edilmegi, işlenilmegi we berilmegi üçin: girdeji, çykdajy we täzeden sanama pulhanalar gurnalýar.
«Senagat»PTB-y aşakdakylary üpjün edýär:
- öz müşderileriniň takyk we öz wagtyndaky hyzmat edilmegi,
- ynanylan gymmatlyklaryň talaba laýyk saklanylmagyny gurnaýar we doly abatlygyny üpjün edýär,
- pulhana işinde ýalňyşlyklara, ýitgilere, ogrulyklara we hyýanatçylykly hereketlere ýol bermezlik üçin zerur çäreleri görýär.


text:
Şu gün Russiýa — 2018-iň 1/8 final duşuşyklarynyň jemleýji güni. Ýaryşyň indiki tapgyryna çykmak üçin bu gün Ýewropanyň üç we Günorta Amerikanyň bir ýygyndysy göreşer.
Şwesiýa bilen Şweýsariýanyň arasyndaky duşuşyk şwedleriň FIFA-nyň derejesindäki ýaryşlarda 50-nji duşuşygy bolar. Soňky 25 halkara duşuşygynda diňe bir gezek ýeňlen Şweýsariýanyň ýygyndysy soňky 5 çempionatda dördünji gezek 1/8 finala çykdy. 2010-njy ýyla bolsa olar toparçadan çykyp bilmän, Watanyna dolanmaly bolupdylar.
Angliýanyň ýygyndysy bolsa kolumbiýaly futbolçylar bilen geçirjek duşuşygynda dünýä çempionatlarynda 66-njy gezek ýaşyl meýdana çykarlar. Mundan öň iňlisler çärýek finala 2006-njy ýylda çykyp görüpdiler. Şol duşuşykda Dewid bekhamyň geçiren goly bilen Angliýa Ekwadory bary-ýogy bir pökgi tapawudy bilen ýeňipdi.
Çempionatyň beýleki çärýek finalçylary belli boldy. Olar Urugwaý — Fransiýa (6-njy iýul, Nižniý Nowgorodda), Russiýa — Horwatiýa (7-nji iýul, Soçide), Braziliýa — Belgiýa (6-njy iýul, Kazanda).
Soňky habarlar
Archive news
Şu gün Futbol boýunça dünýä çempionatynda çärýek finala çykmak ugrunda jemleýji duşuşyklar geçiriler
Şu gün Russiýa — 2018-iň 1/8 final duşuşyklarynyň jemleýji güni. Ýaryşyň indiki tapgyryna çykmak üçin bu gün Ýewropanyň üç we Günorta Amerikanyň bir ýygyndysy göreşer.


text:
Dem alyş koeffisiỳenti bilen kislorodyň koloriki ekwiwalentiniň gatnaşygy
Ýazylan wagty: 13 июня 2018 Ýazan Mayichka
Dem alyş koeffisiỳenti bilen kislorodyň koloriki ekwiwalentiniň gatnaşygy. Şeỳlelikde gazlaryň doly däl barlagyny geçirip, adamlarda asuda we işjeňlik ỳagdaỳdaky energiýa çalşygyny hasaplap bolỳar. Garyşyk iỳmitde dem alyş koeffisenti 0,85 deň bolỳar. O2 koloriki ekwiwalenti dem alyş koeffisenti 0,85 deň bolanynda 4,862 kkaloriỳa deň bolỳar. Bu usul özüniň ỳönekeỳligi üçin giň ỳaỳrandyr. Zähmet çekilende DK 1,0 –deň bolýar. Dynç alynỳan döwründe birden ỳokarlanỳar. Soňra birden pese gaçỳar we ilkibaşky derejeden hem peselỳär. Diňe zähmet çekilenden 30-50 min geçeninden soňra gaỳtadan dikelỳär. Zähmetde DK üỳtgemegi harçlanan O2 bilen emele gelen CO2-nyň hakyky gatnaşyklaryny görkezmeỳär. Zähmetden soňra dynç alynỳan döwürde DK ỳokarlanmagy myşsalardaky zähmet döwründe emele gelen süỳt kislotasy gana düşüp, bikorbonatlar bilen birleşen CO2 – gysyp çykarỳar we esaslar bilen birleşỳär. Şonuň üçin emele gelen CO2 – dan çykarylỳan CO2 –nyň mukdary köp bolỳar. Haçanda süỳt kislotasynyň gandaky mukdary peselip başlanda (bir böleginden glukogen emele gelỳär, bir bölegi okislenỳär, bir bölegi peşew we der bilen bölünip çykarylỳar) esaslar ỳene-de boşaỳarlar emele gelen bikorbanatlar ỳene-de CO2 – ny birleşdirỳärler. Şonuň üçin DK has-da aşak düşỳär, emele gelen CO2 – nyň hemmesi bölünip çykarylỳar. Energiỳa çalşygyň 2. Içki çalşyk 3. Umumy çalşyk Esasy çalşyk – bedeniň iň minimal derejedäki ỳaşaỳşyny üpjün edip biljek energiỳanyň derejesine aỳdylỳar. Esasy çalşyk standart şertlerde: 1. Myşsa asudalygy (ỳatan we gowşan); 2. Nahardan soň 12-16 sagat geçenden soň; 3. Daşky gurşawyň temperaturasy komfort (18-20ºC). Oỳa bolmaly. Ukyda 8-10% peselỳär.Orta ýaşly,agramly,boýly adamyň 1 gije-gündizdäki esasy çalşygynyň derejesi 1700 kkal deň bolýar. Ol iki sany usul bilen hasaplanỳar. Ỳörite formula hem-de tablisalaryň kömegi bilen. Myşsa işjeňliginiň artmagy harçlanỳan energiỳanyň mukdarynyň artmagyna getirỳär. Hereketlenmek we zähmet çekmek üçin esasy çalşygyň üstüne harçlanỳan energiỳa işçi çalşygy diỳilỳär.Biz aşakda ilatyň çekýän zähmetine baglylykda harçlanýan energiýa mukdaryna görä toparlara bölünşini görkezýäris.Türgenler bu toparyň hiç haýsyna hem girmeýär we olar bäşinji topar bolmak bilen iň köp energiýa harçlaýan adamlar toparyna degişlidirler. Myşsa işinde ỳylylyk we mehaniki energiỳa bölünip çykỳar. Işiň ỳerine ỳetirilmegi üçin sarp edilen energiỳanyň bölünip çykan ähli energiỳa bolan gatnaşygyna peỳdaly täsir koeffisenti diỳilỳär. Ol ortaça 20%-deň. Taplanmanyň netijesinde ol artỳar.
Okalan sany: 58 Jogaplar: ( 0 )


text:
Moskwa we Sankt-Peterburg şäherlerinde protestler geçirildi
Russiýanyň paýtagty Moskwada we Sankt-Peterburg şäherinde hökümetiň reforma hökmünde taýýarlan pensiýa çykmak ýaşyny ýokarladýan kanun taslamasyny müňlerçe adam protest etdi
Moskwada ýerleşýän Sokolniki seýilgähinde kanun taslamasyny protest etmek üçin müňlerçe adam bir ýere jemlendi.
Proteste Russiýa Federasiýasynyň Komunist partiýasy bilen Alma partiýasy hem goldaw berdi.
Çep fronty hereketiniň koordinatory Sergeý Udaltsow Twitter hasabyndan beren beýanatynda Moskwadaky mitinge takmynan 10 müň adamyň gatanaşandygyny habar berdi.
Ýerli metbugat demonstrasiýalarda 14 adamyň göz tussaglygyna alynandygyny mälim etdi.
2018 FIFA Dünýä kubogy sebäpli ozal Moskwada we ýaryşlaryň geçirilýän şäherlerinde demonstrasiýalaryň geçirilmegine rugsat berilmändi.
Russiýanyň hökümeti öňümizdäki ýyldan başlap hormatly dynç alyşa çykmak ýaşyny (pensiýa) ýuwaş-ýuwaşdan erkekler üçin 60-dan 65 ýaşa, zenanlar üçin bolsa 55-den 63 ýaşa ýokarladylmagyny özünde jemleýän kanun taslamasyny 14-nji iýunda Dumanyň garamagyna hödürläpdi.
Kanun taslamasy 19-njy iýulda Dumada ara alynyp maslahatlaşylar.


text:
Türkmenistanyň prezidenti ýurduň welaýatlarynyň we paýtagtyň häkimleri bilen geçiren nobatdaky wideoşekilli iş maslahatynyň dowamynda, beýleki meseleler bilen bir hatarda, Täze ýyl dabaralary dogrusynda hem durulyp geçildi.
Duşenbe güni geçirilen maslahatda degişli ýolbaşçylar – döwlet mediasynda takyk maglumat berilmese-de – baýramçylyga görülýän taýýarlyklar barada hasabat berenlerinde, Gurbanguly Berdimuhamedow dabaraly çäreleriň ýokary derejede geçirilmeginiň zerurdygyny belledi.
Prezidentiň bu görkezmesi Aşgabadyň mekdeplerinde döwlet derejesinde gurnaljak arçalara mejbury ýagdaýda eltilmeli okuwçylaryň sanawynyň düzülip başlanan pursadyna gabat geldi.
Häzirki döwür paýtagtyň mekdeplerinde Täze ýyl agşamy we gyşky dynç alyş döwründe arçalara eltilmeli kiçi klas okuwçylar we olara ýolbaşçy bolup gitmeli mugallymlar saýlanyp başlandy.
“Ýyldan-ýyla mejbury çäreler bilen baýramçylyk şähdimize sogan dograýarlar. Maşgalamyz bilen baýram etmegiň deregine, sowuk howada çäreden çärä gatnamaly bolýarys. Onsuzam aýlyklaryň gijikdirilmegi, bazarlarda harytlaryň telim esse gymmatlamagy ýa hut ýitirim bolmagy barja Täze ýyl keýpimizi pozdy” diýip, Aşgabadyň mekdepleriniň biriniň mugallymy, 30 ýaşlaryndaky Maýsa (ady üýtgedilen – red.) aýdýar.
Maýsanyň hem belleýşi ýaly, Täze ýylyň öňýany ýurduň bazarlarynda azyk we senagat harytlarynyň ählisiniň diýen ýaly bahasy gymmatlap; un, şeker we ösümlik ýagy ýaly gündelik ulanylýan harytlar hem söwda tekjelerinden ýitirim boldy.
Bu gytçylygyň fonunda, geçen hepdäniň ahyrynda "azyk bolçulygyny" üpjün etmek barada, döwlet derejesinde gürrüň edilip başlandy. Resmi media Berdimuhamedowyň ýurtda öndürilýän önümleriň hem-de daşary ýurtlardan getirilýän harytlaryň ornuny tutýan önümleriň möçberlerini artdyrmagyň möhümdigini belläp, anyk görkezmeler berendigini aýtdy.
Munuň yz ýany bazarlardan ýitirim bolan käbir önümler täzeden, has amatly nyrhda satuwa çykaryldy. Emma iş ýüzünde olar görkezilen resmi nyrhdan has gymmada satylýar we harytlar her bir alyja çäkli derejede berilýär. Mysal üçin, paýtagtyň söwda nokatlarynda gazlandyrylan alkogolsyz içgiler her bir alyja iki gapdan artyk berilmeýär, ýa bolmasa, etiň bir kilogramynyň bahasy resmi derejede 18 manat diýlip görkezilen bolsa-da, ol hakykatda 22 manatdan satylýar.
Şeýle ýagdaýy ýurduň Daşoguz welaýatynda hem synlasa bolýar. Demirgazyk welaýatyň “Baý bazarynda” etiň bir kilogramy 18 manat diýlip kesgitlenen bolsa-da, ol alyjylara 32 manatdan satylýar. Daşoguzlylar galan harytlaryň hem bahalarynyň elýeterden has gymmatdygyny aýdyp zeýrenýärler.
“Hili pes, ýurduň özünde öndürilen karamel kemputlaryň bir kilogramy 19 manat. Şokoladyň iň arzany 30 manat. Günebakar ýagy 20 manat. Un, umuman, ýok. Täze ýyl şatlygyna derek, iýjek çöregimiz alada öwrüldi” diýip, daşoguzly Italmaz Azatlyk Radiosynyň ýerli çeşmeleriniň birine gürrüň berdi.
Galyberse-de, döwlet eýeçiligindäki media ýokarda beýan edilen ýagdaýlar barada kelam agyz söz aýtman, Aýazbaba bilen Garpamygyň uly şowhun bilen garşy alyş dabaralaryny görkezýär. Hökümet resmileri hem Täze ýylyň öňüsyrasynda ilatyň ýüzbe-ýüz bolýan kynçylyklary barada dymyp, gaýta guralýan dabaralaryň ýokary derejede geçirilmegiň zerurdygyny belleýärler.


text:
Türk dünýäsiniň edebiýatyndaky ilkinjiler 2
Ilkinji türk hekaýasy: "Letaif -i Rivayet" Ahmet Mithat Efendi.
Ilkinji türk realist hekýalar: Sami Paşazade Semai "Küçük şeyler".
Ilkinji türk pýesa terjimeler: Vefik Paşa - Molierin ähli eseri.
Günbatarly ýazyjylaryň täsirinde ýazylan ilkinji pýesalar: Şinasi "Şair evlenmesi" 1859.
Tanzimat döwr...
Türk dünýäsiniň edebiýatyndaky ilkinjiler
Ilkinji elibiýimiz Göktürk (men) elipbiýi.
Ilkinji Türk sözi agzalýan we ilkinji ýazuw ýadygärligi: Orhon ýazgylary.
Ilkinji Türk hatdady - ýazyjysy: Ýolly Tegin.
Mälim bolan ilkinji Türk şahyry: Aprynçur Tegin.
Ilkinji mesnewi, aruz ölçegli, didaktik we syýasatnama eseri: Ýusup Has Hajyp...
Uly adam
Gurbannazar Eziz Kakabaý Gurbanmyratlara seýregrägem bolsa söhbetdeşlige gelýär. “Siziň kompaniýaňyz ýaman gowy. Şahyr boljaga gaýnap duran gazan-da” diýýär.
Goý ,”şahyrlaň güni jenjeldir
dawa”—
Diýip, dodak çöwrübersin gedemler,
Bizi şahyr eden jedeller dälmi?
Goşgym
Wagt geçýär goýup bize ýatlama,
Adamzat geçip dur, yza dönme ýok.
Geçip barýanyndan bihabar ynsan
Gelejege howlugýanny duýanok.
Durmuş sizi ýaşamasyn, gaýtam siz
Bu durmuşy ÝAŞABERIŇ HOWLUKMAN!
Unudyň geçmişiň gaýgy-gussasyn!
Diýipdirler: "Wagt iň gowy lukman".
Meniň käbir gülkünç ýagdaýlara düşmegim....
Garaşzyslygymyzyň 27 ýyllygynyň şanyna okaýan okuw jaýymda baýramçylyk konserdi geçirildi. Birinji okuw ýylymyz bolansoň ilkinji konsert ullakan höwes, ullakan bir şatlygy gursagyma gaplap aktiw zala bardym. Gapydaky tutydan ýaňa içerdäki oturanlar görünmeýärdi... Dogrusy irräk gelemsoň zal boşlaňyrakdyr öýtdüm. Ulydan dem alyp, gaty ses bilen "Ta-...
6 yyldan son Hasabymy dikeltdim ;)
Salowmaleykum Mahriban hem gahryman agzalar. Bu sayt henizem bar ekena. Garaz 6 2012de agza bolupdym. ondan sonam gulluga gidildi son ertir.coma girildi. Sheydip sheydip yat bolup gitdi. ertir.com yapylanson girjek boldym yone bolmady adamam azdy. Yany birden kone nikim yada dushdi son paroluny dikeltmek bashartdy. shony aydayyn diydim ))...
Garaşsyzlyk baýramyňyz gutly bolsun!!!♡♡♡♡
☆☆☆☆☆☆☆☆☆☆☆☆☆☆☆☆☆☆☆☆☆☆☆☆☆☆☆
Туркменистан реформирует агропромышленный комплекс
На состоявшемся 25 сентября первом Халк Маслахаты выдвинута инициатива масштабных преобразований в сельском хозяйстве.
― Преобразования коснутся обновления системы управления сельским хозяйством и в комплексе с мерами по восстановлению и мелиоративному улучшению земель, повышению плодородия, внедрению новых технологий полива, а также государ...
???😡😡😡
salam
Первое заседание высшего представительного органа народной власти Туркменистана
В преддверии 27 годовщины Независимости в Ашхабаде прошло первое заседание Народного Совета Туркменистана - Халк Маслахаты. Совет как высший представительный орган народной власти образован 9 октября 2017 года путём реформирования действовавшего ранее Совета старейшин – Яшулилар Маслахаты.
В ходе заседания, в котором приняли участие более 25...
Türkmenistanyň Halk maslahatynyň 1-nji mejlisi geçirildi
Berkarar döwletimiziň bagtyýarlyk döwründe hormatly Prezidentimiziň taýsyz tagallalary netijesinde Garaşsyz baky Bitarap Türkmenistan döwletimiz bedew bady bilen öňe barýar. Toýlary-toýa ulaşýan Türkmenistan diýarymyzda şanly Garaşsyzlygymyzyň 27 ýyllyk toýunyň giňden bellenilýän günlerinde paýtagtymyz Aşgabat şäheriniň Ruhyýet köşgünde hormatly Pr...
MÄHIR SIŇEN KEŞDELER
Türkmen zenanlarynyň on barmagynyň hünäri bilen döreýän ajaýyp keşde- nagyşlarymyz asyrlardan miras galan inçe sungatymyzdyr. Bu sungat öz gözbaşyny taryhyň alyslyklaryndan alyp gaýdýar. Gadym döwürde eli çeper zenanlarymyz diňe geýim-gejimleri däl, eýsem, ak öýleriniň içini-daşyny hem keşde bilen bezäpdirler. Keşde çekmek, gaýma gaýamak ene-mamala...
Beýik ýüpek ýolunyň taryhy
Uzak Gündogardan gözbaş alyp, Günbatarda ortaýer deňzine çenli uzap gidýän Beýik ýüpek ýoly, Türkmenistanyň çäginde hem birnäçe şäherleriň, galalaryň, kerwensaraýlaryň üstünden geçipdir. Bu bolsa türkmen topragynda ýerleşen şäherleriň ähli taraplaýyn gülläp ösmegine amatly şert döredipdir. Berkarar döwletiň Bagtyýarlyk döwründe, hormatly Prezidenti...
Altynjan Hatyn romanynyñ sesli kitaby we başgalar...
Altynjan Hatyn romanynyñ sesli ýazgysy we başgalar..
Ýazyjy O.Ödäniñ halkymyzyñ arasynda giñden meşhurlyk gazanan "Altynjan Hatyn" roman-trilogiýasynyñ 3 kitaby Alp-Arslan teatrynyñ artistleriniñ ussatlyk bilen ýerine ýetirmeginde ilkinji gezek kitapcy.ml edebi saýtynda Siziñ üçin goýuldy.
Şeýle hem Magtymguly Pyragynyñ Diwany...
Birazajyk pikir yoretme
Mmmmmmm
Pursatlardan
(Pursatlar )
Iň erbet ýerem öz söýgiliň bilen gürleşip otyrkaň, ýüregim gysýa diýen-de, sen diýersiň maňa sen bolsaň gysanok diýip, Ol diýer meňki gysýar ýüregim diýip. Ine şol wagt öz-özüňden närza borsyň, içiňi gürledersiň. Bee men muň sesini eşdemde keýpim göterilýä, a bu bolsa meň bilen gürleşip otyrka ýüregim gysýa diýýär. Ýa me...
Buratino
Buratinonyñ kimdigin-â biziñ âhlimiz bilýâris. Dogry, Buratino--meşhur rus ýazyjysu Alekseý Nikolaýewiç Tolstoýyñ "Altyn açarjyk ýa-da Buratinonyñ başdan geçirmeleri" atly kitabynyñ baş gahrymany. Ertekide beýan edilşine görâ, Buratinony ýalñyz ýaşaýan Karlo atly ussa ýönekeýje agaç böleginden ýasaýar. Bu agaç bölejigini bolsa oña ertekiniñ beýleki...
SoYgI (Allamyrat.A)
Ysk berip ynsany tanrym yaradan
Yureklerde ajap bossan doreden
Daglan garyn deryan buzun ereden
Ey soygi sen yerdaki beyik soygi
Diller lal acjak dilsiz dilenjek
Tapylsan toylanjak yitsen aglanjak
Sen aydym sen huwdi dulda sallancak
Ey soygi sen beyik soygi
YaZaN:AnnaKuLyYeW A...
Gözelim
Berdinazar (XIX asyr türkmen şahyry)
Eý kamatyň «elipdir», ýüzüň gülden, gözelim,
«Bi» beladan saklasyn, ýüz‐müň dilden, gözelim,
«Tiden» waspyň aýtmyşam, sözüň baldan gözelim,
«Siden» sorag salmyşam, gözläp ilden, gözelim.
«Jim» jemalyň perisi aldy akyl‐huşumy,
«Hi» hylwat eýlesem, pynh...
Romantika
Romantika — bu şemiň ýagtysyna ýelek bilen goşgy ýazmakdanam zyýat, telefonuň ýagtysyna ýorganyň aşagynda goşgy ýazmakdyr.
Romantika — bu fewralyň 14-ine 100 sany gyzyl bägül sowgat bermekdenem zyýat, bu onuň 20 ýaş doglan gününe 20 sany romaşka bermek we "Söýýär" düşer ýaly ähli güldäki ýaprak sanyny täk edip goýmakdyr.
Romantika — b...


text:
Türkmenistanyň raýatlarynyň ýurduň daşyna çykmakda duçar bolýan kynçylyklary dowam edýär. Aşgabadyň halkara aeroportunda ýaňy-ýakynda türkmenistanly zenanlaryň birnäçesiniň ýurduň daşyna goýberilmändigi bilen bagly wakalaryň ikisi Azatlyk Radiosyna mälim boldy.
Читайте также на русском
Ýakyn günlerde bir zenan ýurduň daşyna gidip bilýändigi barada migrasion gullugyndan resminama almandygy sebäpli Türkiýä goýberilmedi.
"Biziň elimizde dynç alyş hakyndaky resminamalar bardy. Adamymdan migrasion gullukdan resminama soramadylar, meni bolsa resminamasyz uçara goýbermediler. Soralan sprawkasy bolanlary hem hiç bir düşündirişsiz uçara goýbermediler. Şeýdip ýol, dokumentleri düzetmek üçin eden çykdajylarymyz biderek boldy, şeýle-de nerwler sarp edildi, köp alada boldy" diýip, Aşgabadyň halkara aeroportunda uçara goýberilmedik türkmenistanly zenan Azatlyk Radiosyna gürrüň berdi.
Türkmenistandan çykmaga synanyşýan raýatlaryň köpüsi gazanjyň gözleginde daşary ýurtlara gidýär. Türkiýe türkmenistanlylar üçin iň meşhur ýurtlaryň biri bolmagynda galýar, ilkinji nobatda-da wizanyň talap edilmeýändigi sebäpli. Emma resmi taýdan wiza talap edilmeýän hem bolsa, Türkiýä gitmekçi bolan türkmenistanlylaryň öňünde ýygy-ýygydan böwet döreýär.
Diňe şu ýylyň başyndan bäri Türkmenistanyň raýatlarynyň daşary ýurtlara goýberilmezligi bilen bagly wakalaryň onlarçasy barada Azatlyk Radiosyna mälim boldy. Migrasiýa işgärleri sebäbini düşündirmezden ýolagçylary reýslerden düşürýärler.
Azatlyk Radiosynyň söhbetdeşleri ýurduň içinde maşgalasyny eklemek üçin mümkinçilikleri bolmansoň daşary ýurtlara mejbury gitmeli bolýandygyny aýdýarlar.
Ýurduň häzirki ýagdaýynda bäş çagany eklemek maňa örän kyn diýip, Aşgabadyň aeroportunda öz obadaş zenanlarynyň reýsden düşürlendigine şaýat bolan türkmenabatly zenan gürrüň berdi.
"Men Türkiýä gazanja gitmek üçin aeroporta baranymda meniň ýanymda birnäçe obadaşym bardy, biz bile gitmekçi bolupdyk. Registrasiýa aýnasynda migrasiýa işgärleri biziň ählimiziň bir obadandygymyza göz ýetirdiler we pasportlarymyzy ellerimizden alyp bir birden başga otaga çagyryp soraga çekdiler" diýip Azatlyk Radiosy bilen söhbetdeş bolan Türkmenabadyň ýaşaýjysy gürrüň berdi. Onuň sözlerine görä, migrasiýa gullugynyň işgärleri zenanlardan olaryň Türkiýä gitmeginiň maksady barada sorap, işlemek üçin barýandygyny anyklamak isläpdirler. Şeýle-de, soraglaryň arasynda maşgala ýagdaýy, adamsynyň, çagalarynyň bolup-bolmazlygy barada sowallar öňe sürlüpdir.
"Soragdan soň meni goýberdiler, meniň iş üçin gitmeýändigime göz ýetirendigini aýtdylar we ak ýol arzuw etdiler. Köpleri goýbermediler. Bir gyz aglady we iş üçin gitjek bolandygyny boýun aldy, ony hem goýbermediler" diýip, Azatlygyň söhbetdeşi gürrüň berdi.
Türkmenistanyň raýatlarynyň Türkiýä gitmeginiň öňüniň alynmagyna degişli wakalaryň ençemesi öňem bolupdy. Şeýle-de, Türkmenistanyň howpsuzlyk edaralarynyň işgärleriniň türkmen migrant zenanlaryny daşary ýurtlardan gaýtarmak üçin olaryň maşgalalaryna basyş etmegine degişli ýagdaýlar ýüze çykypdy.
Azatlyk Radiosynyň habarçylarynyň bellemegine görä, Türkmenistanda gazanç üçin daşary ýurtlara gitmek problemasy ýaşlaryň arasynda hem ýiti durýar. Ýaşlaryň köpüsi okuwyny gutaryp, öz ýurdunda işe ýerleşip bilmänsoň daşary ýurtlarda iş gözlemeli bolýarlar.
Munuň bilen bir wagtda, türkmen häkimiýetleriniň raýatlary, şol sanda migrantlar bilen deň derejede daşary ýurtlarda bilim alýan ýaşlary Türkmenistana gaýtarmak boýunça alyp barýan çäreleriniň ençemesi barada habar berlipdi.
Aprel aýynyň ortalarynda Azatlyk Radiosynyň ygtybarly çeşmeleri türkmen resmileriniň 30 ýaşyna ýetmedik türkmenistanlylary halkara reýslerine goýbermezlik karary barada habar beripdi.
Türkmenistanyň häkimiýetleriniň sebäbini düşündirmezden raýatlaryň Türkiýä gitmegine döredýän päsgelçilikleri sebäpli, soňky döwürde türkmenistanlylar goňşy ýurtlara ýagny Gazagystana, Özbegistana we Azerbaýjana has köp gidip başladylar.


text:
Türkmen parlamenti “Telewideniýe we radiogepleşikler hakynda” Türkmenistanyň kanunyny kabul etdi.
Mejlisiň bäşinji çagyrylyşynyň ýigrimi altynjy maslahatynda çykyş edenleriň bellemeklerine görä, ýurduň “telewideniýe hem-de radioýaýlymlarynyň işgärleri özleriniň taýýarlaýan gepleşiklerinde döwletiň durmuşynyň täze we öňdebaryjy işlerini giňden wagyz etmeli hem-de adamlary tolgundyrýan meseleleriň oňyn çözgüdini tapmaly”.
Şeýle-de olar “Türkmen halkynyň baý taryhy-medeni mirasyny, Garaşsyzlyk ýyllary içinde Watanyň gazanýan ägirt uly üstünliklerini we ýeten derejesini dünýäde wagyz etmek işlerine aýratyn üns bermeli” diýip, TDH mejlisiň deputatlaryna salgylanyp habar berýär.
Neşiriň bellemegine görä, “Türkmenistanyň çäginde telewideniýe we radiogepleşikler babatda ýüze çykýan gatnaşyklary düzgünleşdirýän Kanunyň işlenip taýýarlanylmagy hem-de kabul edilmegi bu ugurda ädilen möhüm ädimi alamatlandyrýar”.
Türkmenistanda metbugat azatlygy ýok we “Metbugat hakyndaky kanunda” gadagan edilýändigine garamazdan, döwlet senzurasy saklanyp galýar.
Munuň üstesine, diňe mejlisiň deputatlary däl, prezident Gurbanguly Berdimuhamedow hem habar serişdeleriniň wezipesi diňe ýurtda gazanylan üstünlikleri giňden wagyz etmekden ybarat diýip hasaplaýar we bu pikirini yzygiderli gaýtalaýar. Şu talap esasynda hem prezident medeniýet, metbugat ýolbaşçylaryny, hususan-da milli telewideniýäniň işini dyngysyz tankyt edýär, kadrlary çalyşýar.
Mysal üçin, soňky döwürde prezident milli telewideniýäniň işini 2017-nji ýylyň awgustynda tankyt etdi. Bu tankyt türkmen lideriniň söweş ýaraglaryndan ok atyp, hanjar zyňyp düşen wideosynyň sosial ulgamlarda, halkara metbugatynda “uly meşhurlyk” gazanan wagtynyň yz ýanyna gabat geldi. Şonda wise-premýer Annagledi Garajaýewe “wezipe borçlaryny talaba laýyk ýerine ýetirmändigi üçin” berk käýinç berildi.
Prezidentiň 'hiç bitirilmeýän' talaby
Berdimuhamedow 2007-nji ýylda häkimiýet başyna gelende, ýurtda gözlenip okalýan eserleriň, makalalaryň, nobata durup görülýän oýunlaryň, kinolaryň döredilmeýändigini, gyzykly tele-radio gepleşikleriniň taýýarlanylmaýandygyny boýun aldy we bu ýagdaýy üýtgetmegi talap etdi. Ýöne bu talap soňra “ýurduň häzirki gazanýan ägirt uly üstünliklerini giňden wagyz etmek” diýilýän bilen berkidildi.
Döwlet baştutany bu talabyny 2017-nji ýylyň dekabrynda hem tekrarlady we “telekanallarda ýurduň häzirki üstünliklerini giňden beýan edýän gepleşikleriň taýýarlanylmagynyň zerurdygyny” ýatlatdy.
Bu ýatlatmanyň yz ýanyndan, 2018-nji ýylyň 3-nji ýanwaryndawise-premýer Annageldi Garajaýewe ýene berk käýinç yglan edildi. Resmi habarda aýdylmagyna görä, A.Garajaýew wezipe borçlaryny kanagatlanarly ýerine ýetirmeýär we garamagyndaky edaralaryň işine gözegçiligi gowşadypdyr.
Eger ol bu diýilýän kemçilikleri gysga wagtda düzetmese, eýeleýän wezipesinden boşadyljakdygy hem duýduryldy.
Garajaýewden öňbu pudaga Maýsa Ýazmuhammedowa (iki gezek), Gülşat Mämmedowa ýolbaşçylyk etdi.
Gepiň gerdişine aýdylsa, M.Ýazmuhammedowa “gurlan medeniýet desgalarynyň köpüsiniň boş durandygy”, “ýurtda gazanylan üstünlikleriň örän ýaramaz beýan edilmegi” sebäpli wezipesinden boşadyldy.
Türkmenistanda häkimiýet çalyşmazyndan öň ýurduň medeniýet, metbugat we saglygy saklaýayş pudagyna häzirki prezident Ggurbanguly Berdimuhamedow ýolbaşçylyk edýärdi.


text:
ABŞ-nyň Panamadaky ilçisi wezipesinden çekildi
Felley Trampyň käbir Latyn Amerika we Afrika ýurtlaryndan gelýän bosgunlar barada aýdan “ýigrenç ýurtlardan gelýärler” diýen sözleri sebäpli wezipesinden çekildi
ABŞ-nyň Panamadaky Adatdan daşary we Doly ygtyýarly ilçisi Jon Felley, ABŞ-nyň Prezidenti Donald Trampyň käbir Latyn Amerika we Afrika ýurtlaryndan gelýän bosgunlar barada aýdan “ýigrenç ýurtlardan gelýärler” diýen sözleri sebäpli wezipesinden çekildi.
Amerikan köpçülikleýin habar beriş serişdelerinde berlen habarlara görä, Felley ABŞ-nyň Döwlet sekretarlygyna hödürlän wezipesinden çekilýändi hakyndaky hatynda mundan beýläk ýörelgelerine laýyklykda Trampyň ýolbaşçylygyndaky Amerikan hökümetine hyzmat etmejekdigini nygtady.
ABŞ-nyň Döwlet sekretarlygy Felleyiň wezipesinden çekiljekdigi hakyndaky habarlary tassyklady we Felleyiň 9-njy martdan başlap şahsy işleri sebäpli hormatly dynç alyşa çykjakdygyny mälim etdi.
Jon Feeley ABŞ-nyň ozalky Prezidenti Barak Obama döwründe 2015-nji ýylyň iýul aýynda ABŞ-nyň Panamadaky ilçisi hökmünde bellenipdi.


text:
Irna habarlar gullugynyň beren habaryna görä,goşulyşmazlyk hereketine agza ýurtlaryň daşary işler ministrleri bir beýannama boýunça soňky wagtlarda Sionist režiminiň Gaza Zolagynda baş goşan jenaýatlaryny ýazgarmak bilen bir wagtda bu jenaýatlaryň tizlik bilen ýatyrylmagyny nygtadylar.
bu beýannamada şeýle-de Sionist režimiň Palestinalylara garşy amala aşyrýan duşmançylykly hereketleri şol sanda Sionist şäherçeleriň gurulmagy we ösdürilmegi,Palestinalylaryň öýleriniň dargadylmagy we mal-emläkleriniň Sionist režiminiň erkine geçirilmegi hemde harby bolmadyk müňlerçe Palestinalyň tutulmagy ýazgaryldy.
Sionist režiminiň harbylarynyň watana öwrülmek haky adyndaky uly ýörüşe gatnaşan Palestinalylara garşy ok atmagy netijesinde şu wagta çenli 31 Palestinaly şehit we 3 müňden gowragy hem ýaraly bolandyr.
Palestinalylar 30-nji Martdan ýer güni mynasybetli Gaza Zolagynda,Iordaniýa akarynyň günbatar kenarynda we basyp alynan ülkeleriň serhetleriniň ýakynynda watana öwrülmek haky adynda parahatçylykly ýörüşlerini başladylar.bu ýörüşler henizem dowam edip gelýär.


text:
Türkmence – Türkmәnce – Түрікмен тілі – تۈركمەن تىلى
Alladan başga, kim kynçylyklardan halas edýär? Aýt: “At-owazaň belent bolsun, Taňryn! Ol Hudaýdyr! Hemmeler Onuň bendeleridir we Onuň Emrine boýundyrlar.
Seniň Adyň – meniň melhemim, eý Taňrym! Seni ýatlamak bilen men keselimden gutulýaryn. Saňa ýakynlyk – meniň ynamym, Saňa söýgim – meniň hemram. Seniň maňa keremiň o dünýe – bu dünýe meni keselimden saplaýar, maňa goltgy berýär.
Sen şüphesiz, iň Sahysyň, ähli zady bilijisiň, iň Danasyň!
Eý Taňrym, maňa ýol görkez, meni gora, meni aýdyň çyra we parlak ýyldyza öwür. Sen Gudratlysyň we Güýçlisiň.
Taňryny ýatlaýan we Ony taryplaýan ülke hem, öý hem, şäher hem, ýürek hem, dag hem, gaçybatalga hem, gowak hem, jülge hem, ýer hem, deňiz hem, ada hem, çemenlik hem bagtyýardyr.
Eý Merhemetli Perwerdigär! Sen tutuş adamzady bir kökden ýaradyň. Sen hemmäniň ýeke-täk bir maşgala degişli bolmagyny kesgitlediň. Merhemetiň bilen Sen ähli bendeleriňi, külli adamzady öz saýaňda sakladyň. Hemmeler Seniň desterhanyňdaky eçilen zatlarýň daşyna ýygnandylar; hemmeler Seniň keramatyňdan nur aldylar.
Eý Taňrym! Sen hemmä ýagyşlyk paýlaýasyň, hemme barada aldalanýarsyň, hemmä penakärlik edýärsiň, hemmä ýaşaýyş bagyş edýärsiň. Sen hemmelere zehin we ukyp paýlap berdiň we hemme Seniň çäksiz şepagatyň bilen gurşaldy.
Eý Merhemetli Perwerdigär!
Hemmäni birleşdir! Goý ähli dinler raýdaş bolsunlar, goý ähli halklar bir halk bolup biriksinler, goý mundan bu ýana adamlar birekbiregi bir maşgala, tutuş Ýeri bolsa bütewi bir öý hasap etsinler!
Eý Taňrym, biziň ýüreklerimizi birleşdir!
Eý Merhemetli Perwerdigär! Seniň söýgiň hoşboý ysy bilen biziň ýüreklerimizi şatlandyr! Öz taglymatyň şöhlesi bilen gözlerimizi yşyklandyr! Seniň Owazyňy-Sedaňy eşidip gulaklarymyz hezil etsin we bizi öz Penaňda saklap, hemmämizi gora!
Sen Gudratlysyň, Sen günämizi geçýärsiň. Sen adamlaryň kämilsizligini hasaba almaýarsyň.
Bagyşlamagyňy haýyş edýärin, eý meniň Taňrym! Hem-de Sen bendeleriňi Öz ýoluňa düşürmek isleýşiň ýaly, edil şonuň ýa;y-da, biziň günälerimizi geçmegiňi dileýärin. Saňa ýalbarýaryn, Öz hökümdarlygyňa laýyk gelşine görä biziň günälerimizi geç, meni, ata-enemi hem -de Seniň söýgi ymaratyňa girenleri, Seniň merhemetiňe mynasyp bolanlary, Seniň Baky Häkimligine we Ylahy Güýjiň Şöhratyna laýyk gelişi ýaly, bagyşla.
Eý meniň Taňrym! Sen, meniň ýüregimi Seniň şan-şöhratyňa doga okamaga joşdurdyň we diňe Seniň Emriň boýunça häzir Saňa çagyrýaryn . Sen Şöhratly, Sen taryplanýan; men Saňa alkyş okaýaryn, çünki Sen maňa aýan bolduň hem-de Seni tanamak borjumy ýerine ýetirmekde jan çekmeýänligim we Seniň söýgiň ýoluna eýermäge gaýratym ýetmeýänligi üçin meniň günälerimi geçmegiňi dileýärin.
Eý Allam! Bu çagalary terbiýele. Bu çagalar seniň bagyň ösümlikleri, seniň çemenligiň gülleri, seniň gülüstanyňdaky bägüller. Öz ýagmyryňy ber, goý olaryň üstüne ýagsyn. Gün Hakykatyny ber, seniň söýgiň bilen şöhlelensinler . Öz şemalyňy ber olary tämizlesin, goý olar össünler, öwrensinler, ösüş gazansynlar we iň oňat gözellige eýe bolsunlar. Sen Peşgeş beriji, Sen sahabatlysyň.


text:
Medeniýet
TurkmensNews- Garaşsyzlyk gününiň öňüsyrasynda döwlet dükanlarynyň tekjelerinde ýene arzan azyk önümleri peýda boldy. “Gülistan” we “Sumbar” söwda merkezlerindäki dükanlarda, Aşgabatdakt ...
TurkmensNews- Şabram, şelpe, gyruw we ş. m. dürli kakuwlar bilen çalynýan iki kirişli türkmen halk saz guraly. Ol “tamdyra” diýlip ...
TurkmensNews- Pygamber alaýhyssalam şeýle diýdi: «Gahar-gazap adam ogullarynyň ýüregindäki otly kesindidir. Eýsem-de, siz adam gaharlanan wagty gözüniň gyzarýandygyny, gabarylýandygyny göreňzokmy? ...
TurkmensNews- Gurbanlygyň sogaby bilen bagly hadyslarda külli musulman ymmatyna juda şatlykly habarlar aýdylýar .
TurkmensNews- Türkmenistanlylar, geçen ýyllar ýaly Gurbanlykda üç gün dynç alarlar
TurkmensNews- Türkmen adının kökeni, yapısı ve anlamı hakkında birçok farklı görüş bulunmaktadır. Bugün dar anlamda Türkmenistan’da yaşayanlar için kullanılan bu ...
Turkmens News- gözdegme bilen doganyň dogrulygy Ümmi Selmäniň aýtmagyna görä, Pygamber alaýhyssalam öýündäki gyrnagyň ýüzünde gara tegmilleri görüp, «Munda göz ...
TurkmensNews- 2018-nji ýylyň 5-nji iýulynda Türkmenistanyň Daşary işler ministrliginde Durnukly ösüş maksatlaryny durmuşa geçirmek we çagalaryň abadançylygyny üpjün etmek üçin ...
2018-nji ýylyň 22-nji iýunynda Türkmenistanyň Daşary işler ministri R.Meredow Birleşen Milletler Guramasynyň Ösüş Maksatnamasynyň Ýewropa we GDA ýurtlary üçin Sebitleýin ...
TurkmensNews- Medeniýet we metbugat boýunça wise-premýer Bahargül Abdyýewa metbugat işgärleriniň hünär derejesini ýokarlandyrmak boýunça görlen çäreler barada hasabat bereninden üç ...
TurkmensNews- Şu gün ýurdumyzyň umumybilim berýän mekdepleriniň uçurymlary üçin soňky jaň ýaňlandy we okuw ýylynyň tamamlanmagyna bagyşlanan dabaraly çäreler geçirildi.
Turkmensnews- Türkmenistanyň häzirki zaman çäkleri köp medeniýetleriň we ösüşleriň dörän ýeri, Beýik Ýüpek ýolunyň merkezleriniň biri bolmak bilen, asyrlardan aşyp ...
Turkmensnews- Türkmen halıları, Türkmen halkı tarafından has yünden dokunan ve dünyaca ün kazanmış el dokuma ürünleridir.
TurkmensNews- Hasan Basry şeýle diýipdir: «Eý, Adam ogly! Seniň bu arkaýynçylygyň nirä çenli? Sen ertirki gün üçin däl, şu gün ...
Maşgala jemgyýetiň özenini emele getirýär.
TurkmensNews- 1941-nji ýylyň awgusty... Ýanýoldaşlaryny urşa ugradan alty gelin olar ýygnanşyk nokadyndan bellenilen ýere obalaryndan altmyş kilometr uzaklykdaky Raýewka stansiýanyň ...
2018-nji ýylyň Oraza aýynda agyz beklenýän we açylýan wagtlary (5 welaýat üçin) Agza Bolyň: https://t.me/ITNAnews
TurkmensNews- Musulman däpleriniň içinde her güni nurdan doly bolan we 1 aý dowam edýän aýyň ady Oraza aýydyr. Türkmeniň Ata-Babalaryndan gelýän bu ...
TurkmensNews- Şaý—sepler daşky sypatlary, milli häsiýetleri bilen utgaşyp, şol halkyň milli derejesini kemala getirýär.
türkmenler oraza aýyny gyzykly garşylaýarlar [gallery columns="5" link="file" ids="19445,19444,19443,19442,19441"]
آخرین خبرها
© کلیه حقوق مادی و معنوی این سایت محفوظ و متعلق به وب سایت "ترکمن نیوز" می باشد. کپی برداری از مطالب سایت با ذکر منبع بلامانع است .


text:
Futbol boýunça milli çempionatymyzyň tamamlanmagyna bir tapgyr galanda Türkmenistanyň Aragatnaşyk ministrliginiň "Altynasyr" futbol topary bassyr dördünji çempionlygyny yglan etdi. Şenbe güni geçirilen 35-nji tapgyryň duşuşygynda kenarýaka şäheriň "Şagadam" futbol toparyny myhmançylykda 2:0 hasabynda ýeňen "aragatnaşykçylaryň" pökgülerini Myrat Ýagşyýew bilen Selim Nurmyradow geçirdi.
Aragatnaşyk ministrliginiň garamagynda 2008-nji ýylda döredilen topar milli birinjiligi 2010-njy ýylda ikinji, 2013-nji ýylda üçünji orun bilen tamamlandy. Toparyň başyna Türkmenistanyň at gazanan tälimçisi Ýazguly Hojageldiýewiň gelmegi we köp sanly güýçli futbolçylaryň topara çagyrylmagy bilen "Altyn asyr" 2014-nji ýyldan bäri milli we halkara ýaryşlarda has üstünlikli çykyş edip gelýär. Hut şol ýyldan bäri ýurdumyzyň çempionlygyny hiç kime bermän gelýän topar bu hormatly derejä bassyr dördünji gezek mynasyp boldy.
Üç gezek Türkmenistanyň kubogyny, şonça gezek hem Naýbaşy kubogy, iki gezek Türkmenistanyň Prezidentiniň kubogyny (halkara ýaryş) gazanan topar 2015-nji ýyldan bäri AFK-nyň kubogy ugrundaky ýaryşlara hem gatnaşyp gelýär. Şu ýyl bu ýaryşda has üstün oýun görkezen "aragatnaşykçylar" ýaryşyň finalçysy — Täjigistanyň "Istiklol" futbol topary bilen birlikde Merkezi toparçanyň naýbaşy wekilleri boldular.
Gazanylan çempionlyk "Altyn asyra" bassyr dördünji gezek bu yklym ýaryşyna gatnaşmaga mümkinçilik berdi. Ýurdumyzyň çempiony şu ýyl bolşy ýaly, indiki ýyl hem toparçalardan gatnaşar. "Altyn asyryň" topardaşlarynyň ikisi eýýäm belli. Olar Täjigistanyň "Istiklol", Gyrgyzystanyň "Alaý" futbol toparlarydyr. Toparçadaky dördünji wekil bolsa saýlama tapgyryň netijesinde belli bolar.
Yklym ýaryşynyň saýlama tapgyryna gatnaşmaga ýurdumyzdan "Türkmennebitönümleri" Baş müdirliginiň "Ahal" futbol topary mynasyp boldy. Çempionatyň tamamlanmagyna bir tapgyr galandygyna garamazdan, "Ahalyň" bu möwsümde kümüş medala mynasyp bolandygy takyklaşdy. Şu ýyl futbol boýunça ýurdumyzyň kubogyny hem gazanan toparyň bu netijeleri oňa AFK-nyň kubogyna saýlama tapgyrdan gatnaşmaga doly hukuk berýär. "Ahal" saýlama tapgyrdaky ilkinji duşuşyklaryny Gyrgyzystanyň wise-çempiony "Dordoý" bilen geçirer. Bu jübütleriň arasyndaky duşuşyklaryň ýeňijisi bolsa saýlama tapgyryň ikinji ädiminde Täjigistanyň çempionatynyň kümüş medalçysy we kubogynyň eýesi "Hujand" toparynyň garşydaşy bolar. Öýde-myhmançylykda tertibinde geçiriljek duşuşyklaryň ýeňijisi AFK-nyň kubogy — 2018-iň "D" toparçasynyň dördünji wekili bolar.
Milli çempionatymyzyň 25-nji möwsümini Türkmenbaşy şäheriniň "Şagadam" futbol topary bürünç medal bilen tamamlady. Ýaryşyň jemleýji tapgyrynyň duşuşyklary 13-nji dekabrda geçiriler.